
En  blot  og  bar  optegnelse  alene  vil  ikke  sikre  mig  min  ophøjelse  i  det 
celestiale  rige.  Denne  ophøjelse  må  fortjenes  ved  et  retfærdigt  liv  på  jorden, 
ved  dyd,  kærlighed,  oprigtighed  og  lydighed  mod  enhver  lov,  der  er  givet  af 
Gud.  I  Skriften  står  der  da  også  skrevet:  „Og  jeg  befaler  jer,  at  I  skal  afstå 
fra  alt  ondt  og  holde  fast  ved  alt  godt,  at  l  må  leve  af  hvert  ord,  der  udgår  af 
Guds  mund."  (L  &  P  98:11) 

Det  er  imidlertid  mit  ansvar  at  sørge  for,  at  mit  navn  også  er  noteret  i  op- 
tegnelserne over  Guds  børn  på  jorden,  og  at  min  lydighed  mod  Evangeliets 
nødvendige  ordinanser  er  blevet  rigtigt  noteret  i  Kirkens  bøger. 

Min  frelse  og  min  ophøjelse  afhænger  af  disse  to  principper  for  et  retfær- 
digt liv  og  lydigheden  mod  Evangeliets  nedskrevne  krav.  Det  er  min  egen  vel- 
signelse, der  er  i  fare,  ikke  nogen  andens.  Det  er  mit  ansvar  at  leve  retfærdigt 
og  at  oprette  en  ordentlig  optegnelse  for  mig  med  det  samme.  Dette  er  ikke 
tiden  til  at  blive  indigneret,  til  at  stå  fast  ved  mine  rettigheder  eller  til  at  løbe 
risikoen  og  senere  prøve  på  at  rette  i  mine  optegnelser.  Hvis  mine  fremtidige 
velsignelser  er  i  fare  på  grund  af  manglende  identifikation,  må  jeg  ydmyge  mig 
og  gøre,  hvad  der  er  nødvendigt,  for  at  sikre  mig,  at  min  optegnelse  og  min 
families  optegnelser  er  ordentligt  noteret  og  beskyttet.  O 

Dåbens 

Port 


AF  PRÆSIDENT 
DAVID  O.  McKAY 


„Dåb",  sagde  Profeten  Joseph  Smith,  „er  et  tegn 
for  Gud,  ...  og  der  findes  ikke  nogen  anden  vej 
under  himlen,  hvorved  Gud  har  fastsat,  hvorledes 
mennesket  kan  komme  til  Ham  for  at  blive  frelst  og 
komme  ind  i  Guds  rige  undtagen  ved  tro  på  Jesus 
Kristus,  omvendelse  og  dåb  til  syndernes  forladelse, 
og  en  hvilken  som  helst  anden  vej  eller  retning  er 
forgæves;  derpå  vil  I  få  forjættelsen  om  den  Hellig- 
ånds gave."  (Profeten  Joseph  Smiths  Lærdomme, 
s.  237) 

Dåb  er  et  af  Evangeliets  første  principper  og 
ordinanser.  Som  et  af  Kirken  oprettet  ritual  er  den 
klart  klassificeret  som  en  ordinanse.  Selv  om  den 
måske  ikke  i  strengeste  forstand  kan  regnes  for  et 
princip  på  samme  måde  som  tro  og  omvendelse, 
bliver  den  det  dog,  eftersom  den  er  en  lov  oprettet 
ved  guddommelig  magt. 

Dåben  er  altid  grundlaget  for  al  åndelig  vækst. 
Sammenholdt  med  denne  ordinanse  er  oprigtighed, 
enkelhed  og  renhed,  hvor  oprigtighed  er  „moder  til 
dydernes  ædle  familie",  og  enkelhed  og  renhed  er 

Jesus  blev  døbt  af  Johannes 
„for  at  opfylde  alt,  hvad  ret  er!' 

(Matt.  3:15) 


„de  to  vinger,  med  hvilke  mennesket  svæver  over 
jorden  og  over  alt  forgængeligt". 

Enhver,  som  ønsker  at  deltage  i  denne  hellige 
ordinanse  bør  have  disse  tre  dyder.  Han  bør  træde 
frem  for  sin  Skaber  i  oprigtighed,  med  angerfuldt  og 
bodfærdigt  hjerte,  med  erkendelse  af  sine  svagheder 
og  vildfarelser  og  tilkendegive  ønsket  om  at  leve  et 
nyt  liv.  Han  bør  ikke  have  egoistiske  mål.  Han  bør 
have  et  inderligt  ønske  om  at  komme  i  Guds  fold,  at 
blive  regnet  blandt  Hans  folk  og  at  „bære  andres 
byrder".  Kun  på  denne  måde  kan  den  sande  om- 
vendelses evige  princip  manifesteres. 

„Salige  er  de  rene  af  hjertet",  lærte  Frelseren  os, 
„thi  de  skal  se  Gud".  Intet  urent  menneske,  om  han 
så  er  døbt  hundrede  gange,  kan  nærme  sig  Ham. 

Enkelhed  viser  sig  i  éns  hensigt.  Er  sjælen  rede 
til  at  adlyde,  vil  den  fordrive  alle  ønsker  om  person- 
lig ære,  verdslig  belønning,  offentlig  omtale  osv.  Det 
enkle  ønske  om  at  rette  sig  efter  et  af  Guds  bud, 
beviser  den  værdige  hensigt. 


Det  er  ikke  blot  i  hensigten  alene,  at  enkelhed  er 
forbundet,  men  også  i  udførelsen  af  ordinansen. 
Enhver  beretning  om  dåb  i  den  religiøse  litteratur 
vidner  om  dette.  Vi  har  f.  eks.  Jesu  dåb  i  Jordan,  Fi- 
lip, der  døbte  en  af  dronning  Kandakes  tjenere,  Pau- 
lus og  Silas,  der  døbte  en  fangevogter,  Peter,  der 
døbte  Kornelius  og  hele  hans  husstand.  Alle  disse 
eksempler  bærer  præg  af  enkelhed  og  åndelighed. 
Der  var  ingen  tegn  på  en  fastsat  forberedelsestid, 
på  overdrevne  højtidelige  ceremonier  eller  på  over- 
flødige ritualer.  Tro  på  Jesus  Kristus,  omvendelse  fra 
synd  ved  at  vise  det  ved  at  være  oprigtig  og  ydmyg 
og  et  ønske  om  at  tilslutte  sig  Guds  folk,  var  de 
eneste  forberedelseskrav. 

Jesus  blev  døbt  af  Johannes  for  at  „opfylde  alt, 
hvad  ret  er"  (se  Matt.  3:15),  „men  farisæerne  og  de 
lovkyndige  vragede  Guds  plan  med  dem  selv  og 
blev  ikke  døbt  af  ham."  (Luk.  7:30). 

Til  Nikodemus    sagde    Jesus:     ingen    kan 

komme  ind  i  Guds  rige,  hvis  han  ikke  bliver  født  af 
vand  og  Ånd."  (Johs.  3:5) 

Til  Kirkens  medlemmer  i  almindelighed  skrev 
Peter:  „Alle  er  I  nemlig  i  Jesus  Kristus  Guds  børn 
ved  troen.  Thi  alle  I,  som  blev  døbt  til  Kristus,  har 

iført  jer  Kristus."  (Gal.  3:26-27)  det  vand,  som 

nu  frelser  også  jer,  nemlig  dåben  .  .  .  ved  Jesu  Kristi 
opstandelse."  (1.  Peter  3:21) 

I  disse  tre  eksempler  har  vi  klart  gjort  rede  for 
dåbshandlingens  tredobbelte  formål: 

1.  En  ordinanse  givet  af  Gud  og  forbundet  med 
retfærdighedens  evige  princip  -  i  overensstemmelse 
med  loven  og  derfor  afgørende  for  menneskets 
frelse. 

2.  En  indvielsesordinanse  -  vejen,  der  fører  til 
medlemskab  i  Kristi  fold. 

3.  Et  smukt  og  enestående  sindbillede,  der  sym- 
boliserer det  gamle  „jeg's"  begravelse  med  al  dets 
svaghed  og  urenhed  og  dets  indtræden  i  et  nyt  liv. 

Dåbsordinansen  er  Guds  lov,  og  adlyder  man 
den  i  oprigtighed,  renhed  og  enkelhed,  får  man 
uundgåeligt  del  i  Trøsterens  lovede  velsignelser,  vor 
guddommelige  Leder,  som  dem,  der  „ændrer  forord- 
ningen og  bryder  loven",  aldrig  vil  lære  at  kende. 
Skønt  mennesket  spotter  dåben,  latterliggør  den  og 
betvivler  dens  virkningsfuldhed,  forbliver  den  dog, 
selv  i  dens  enkelhed,  et  af  de  smukkeste  symboler, 
vi  kender,  men  den  er  også  en  af  de  mest  virknings- 
fulde love,  der  virker  for  menneskets  frelse.  Thi  i 
dåben,  som  i  alle  andre  ting,  bør  mennesket  følge 
Ham,  som  sagde: 

„Jeg  er  verdens  lys;  den,  som  følger  mig,  skal 
aldrig  vandre  i  mørket,  men  have  livets  lys."  (Johs. 
8:12)  O 

AF  ROGER  WINSHIP  STUART 


Personlig 
vurdering 


Jævnt  og  roligt  gled  elevatordøren  op,  og  Bob  Bridges 
trådte  ud,  lod  en  hånd  løbe  igennem  sit  røde  hår,  tog  en 
dyb  indånding  og  begyndte  at  gå  hen  ad  korridoren  på 
ottende  etage. 

Han  standsede  og  stod  et  øjeblik  uden  for  de  dobbelte 
glasdøre,  der  førte  ind  til  T.  J.  Rayfield  &  Co.  Han  knap- 
pede jakken  på  sit  pæne  grå  sæt  tøj.  Så,  ligesom  så  mange 
gange  før,  gik  Bob  med  en  slags  nervøs  spænding  ind  i 
aktieselskabets  hovedkontor,  der  helt  domineredes  af 
krom  og  glas.  Alting  var  nu  ikke  som  det  plejede  at  være. 
Det  store  modtagelsesværelse  så  anderledes  ud  uden  alle 
de  andre  ansøgere.  Denne  gang  var  det  eneste  synlige 
menneske  hans  ven,  Larry  Clawson. 

Larry's  mørke  øjne  så  op.  „Hej,  Bob." 

„Godmorgen,  Larry.  Spændende  dag  i  dag,  hva'." 

Larry  sukkede.  „Sidste  runde,  tænker  jeg.  Held  og 
lykke." 

Bob  gik  hen  til  ham  og  rakte  impulsivt  hånden  frem. 
„Tak  i  lige  måde  du  gamle." 

Den  samme  nydelige,  blonde  sekretær,  med  det  sam- 
me (eller  nogenlunde  samme)  varme,  venlige  smil,  kom 
for  at  hilse  på  dem  -  men  nu  sagde  hun  noget  om  en  tids- 
frist på  fem  minutter. 

„Det  mener  De  vist  ikke",  sagde  Larry. 

„Fem  minutter!"  gispede  Bob.  „Vil  det  sige,  at  hr.  Ray- 
field har  til  hensigt  at  give  os  fem  minutter  hver?" 

Sekretæren  smilede  stadig.  „Hr.  Rayfield  har  usædvan- 
lig travlt  her  i  formiddag." 

Larry  gned  sin  hage.  „J-jamen  der  må  foreligge  en  mis- 
forståelse, frk.  Marsh.  Jeg  har  forstået,  at  dette  her  skulle 
være  det  sidste  interview. " 

„De  har  forstået  det  korrekt.  Værs'go  og  sæt  Dem  ned, 
hr.  Bridges,  hr.  Rayfield  vil  være  her  om  et  øjeblik.  Med 
hensyn  til  tidsfristen,  så  anser  han  fem  minutter  for  at 
være  tilstrækkeligt." 

Frk.  Marsh  undskyldte  sig  og  trak  sig  tilbage,  idet  hun 
lod  de  to  skolekammerater  sidde  måbende  tilbage. 

Bob  faldt  ned  i  en  stol.  Hvad  var  han  for  en  fyr,  denne 
utrolige  T.  J.  R.?  Han  havde  opbygget  en  blomstrende 
virksomhed,  hovedsagelig  på  grundlag  af  sin  Rayfield 
Compact  Computer,  der  næsten  var  den  mest  perfekte 
maskine,  som  vor  automatiserede  tidsalder  indtil  nu  havde 
frembragt.  Og  hvad  så  nu!  Hvis  han  troede  .  .  . 


Larry's  stemme  afbrød  ham.  „Kan  du  regne  ud,  hvor- 
dan han  forestiller  sig,  at  vi  -  eller  en  hvilken  som  helst 
anden,  for  den  sags  skyld  -  kan  sælge  os  selv  for  fem 
lusede  minutter?" 

Bob  rystede  på  hovedet.  „Jeg  begriber  det  ikke." 

„  Hvorfor  mon  han  gider  at  se  os  i  det  hele  taget? " 

„Nej,  hvorfor.  Hvis  han  virkelig  har  så  travlt,  ville  du 
så  ikke  mene,  at  han  bare  kunne  have  sprunget  dette 
såkaldte  sidste  interview  over?" 

Larry  åbnede  munden,  men  lukkede  den  lige  så  hurtigt 
igen.  Frk.  Marsh  og  hendes  smil  kom  tilbage  igen. 

„Hr.  Rayfield  vil  gerne  tale  med  Dem  nu."  Hun  så  på 
Bob.  „De  først,  hr.  Bridges." 

Den  barske  industrimand  -  en  50  årig  mand,  der  næppe 
syntes  en  dag  over  40  -  udstrålede  energi  og  tillid.  Han 
spildte  ingen  tid.  Det,  der  nu  foregik,  havde  kun  lidt  lighed 
med  det  sædvanlige  interview.  Det  var  ni  tiendedele  mo- 
nolog. 

Da  døren  til  hans  privatkontor  gik  op,  havde  han 
allerede  rejst  sig  og  kom  hen  imod  Bob  med  udstrakt 
hånd.  „Jeg  er  glad  for  at  se  dig  igen,  Bob."  Hans  håndtryk 
var  beroligende  og  fast.  „Sæt  dig  ned,  Bob." 

Han  bevægede  sig  let,  med  en  forbløffende  hurtighed 
for  så  stor  en  mand,  hen  til  sin  egen  læderstol  bag  det 
massive  skrivebord.  Der  var  ingen  tegn  på  slaphed  i  hans 
holdning.  Han  sad  rank  og  med  øjne,  der  var  så  skarpe,  at 
de  næsten  var  gennemtrængende. 

„I  har  næsten  løbet  spidsrod,  du  og  Larry  Clawson." 

Bob  smilede  skævt. 

„Ja,  næsten  spidsrod.  Da  vi  begyndte  på  at  lede  efter 
en  ung  mand,  som  vi  kunne  træne  op  til  denne  stilling 
som  juniorchef,  var  der  49  ansøgere.  De  første  20  blev 
naturligvis  meget  snart  udelukket.  Jeg  må  sige,  at  jeg  er 
meget  glad  over,  at  du  og  Larry  har  klaret  jer  så  godt 
igennem  alle  vore  prøver,  interviewer  og  undersøgelser." 

Hr.  Rayfield  kiggede  på  et  stykke  papir  på  skrivebor- 
det og  fortsatte  uden  pause.  „Det  er  nu  skåret  ned  til  jer 
to.  Vi  skal  nu  til  at  træffe  den  endelige  afgørelse.  Men 
først  vil  jeg  bede  dig  om  at  gøre  noget,  som  måske  vil 
blive  den  vanskeligste  opgave  af  dem  alle." 

Til  trods  for  sin  nysgerrighed  ventede  Bob  uden  at 
sige  noget. 

„Jeg  vil  give  dig  opgaven  om  et  øjeblik",  fortsatte  den 

eventuelle  arbejdsgiver.  „I  mellemtiden  bør  du,  såfremt  vi 
vælger  dig,  vide,  hvorledes  firmaets  holdning  er  over  for 
visse  ting." 

Bob  nikkede,  og  direktøren  rejste  sig  og  begyndte  at 
gå  frem  og  tilbage. 

„Det  er  banalt  at  sige",  sagde  han,  medens  han  gik, 
„at  vi  er  inde  i  en  ny  tidsalder,  en  revolutionerende  æra. 
Tiderne  har  forandret  sig.  Metoder  bliver  radikalt  forbed- 
rede. Du  vil  måske  blive  forbavset  over  at  høre,  hvor 
meget  vi  har  stolet  på  computere  i  udvælgelsen  af  alle 
disse  ansøgere." 

Han  holdt  op  med  at  gå  frem  og  tilbage.  I  en  afstand 
af  ca.  tre  meter  erklærede  hr.  Rayfield:  „men  ikke  alt  er 
forandret.  De  virkelige  værdier  er  tilbage.  Jeg  ved,  at  vi  i 
dag  hører  så  meget  om  hensynsløse  forretningsmetoder, 
forrådt  fortrolighed,  industri-spionage  o.s.v.  Og  det  er  den 
ene  side  af  sagen.  Men  også  kun  den  ene  side." 

Han  er  en  intelligent  mand,  tænkte  Bob.  Han  har  ikke 
kaldt  mig  herind  bare  for  sjovs  skyld  -  eller  for  at  holde 
en  fem-minutters  tale.  Hvad  mon  han  er  ude  på? 

Højt  sagde  han:  „Jeg  har  talt  med  forretningsmænd, 
der  var  langt  mere  kyniske  end  De  er. " 

„Kyniske?"  Hr.  Rayfields  øjne  lynede.  „Det  er  jeg  sik- 
ker på  du  har,  Bob.  Det  har  jeg  også." 

Hr.  Rayfield  fortsatte:  „Jeg  tror  i  hvert  fald  stadig  på 
gammeldags  loyalitet  og  pålidelighed.  Jeg  er  overbevist 
om,  at  der  findes  mænd,  som  man  virkelig  kan  stole  på. 
Der  er  stadig  hæderlighed  til  i  denne  verden,  hvis  man  kan 
finde  den  -  og  den  skal  findes,  for  den  er  afgørende  for 
industriens  rette  fungeren." 

Bob,  der  lyttede  opmærksomt,  tænkte:  „Han  har  snart 
brugt  de  kostbare  fem  minutter.  Hvad  vil  han  så  gøre?" 

„Den  gamle  sætning  om,  at  ærlighed  varer  længst,  er 
ikke  gået  af  mode,  sådan  som  mange  tror.  Hvorfor  tror 
du,  at  dette  firma  altid  er  på  udkig  efter  pålidelige  mænd? 
Fordi  vi  har  brug  for  dem.  Funktionærer  kan  lære  nye  me- 
toder, hurtigere  og  mere  effektive  måder  at  løse  problemer 
på.  Men  karakter  er  noget  helt  andet." 

Efter  et  hastigt  blik  på  uret  gik  direktøren  tilbage  til 
sin  stol.  Lige  så  pludselig  var  hans  skiften  af  samtaleem- 
net. 

„Nå,  Bob,  i  din  ansøgning  og  gennem  dine  prøver  har 
du  givet  os  betydelige  oplysninger  om  dig  selv.  Du  har 
givet  gode  grunde  til,  hvorfor  firmaet  vil  høste  fordel  ved 
at  ansætte  dig.  Larry  Clawson  har  naturligvis  gjort  det 
samme. 

Nu  vil  vi  gerne  have,  at  du  tager  fat  på  noget  helt 
andet:  vi  ønsker  din  personlige  vurdering  af  Larry." 

„Af  Larry?"  gispede  Bob. 

„Ja,  netop.  Men  det  skal  være  en  negativ  vurdering. 
Du  må  nøjes  med  at  give  nogle  grunde  for,  hvorfor  din 


konkurrent  ikke  vil  være  egnet  til  at  blive  juniorchef  i  T.  J. 
Rayfield  &Co." 

Bob  stirrede  forfærdet  på  hr.  Rayfield.  „Lige  et  øjeblik. 
Det,  De  bad  om  -" 

„Jeg  ved,  at  det  er  en  hård  opgave",  indskød  hr.  Ray- 
field. „Men  tro  endelig  ikke,  at  dette  er  et  ensidigt  for- 
slag. Om  lidt  vil  Larry  komme  herind,  og  han  vil  få  den 
samme  opgave  med  hensyn  til  dig." 

Bob  rystede  på  hovedet;  men  den  ældre  mand  fort- 
satte: „Jeg  kan  forstå,  at  I  to  har  været  venner  i  lang  tid. 
I  kender  hinandens  fejl  og  svage  punkter.  Fortæl  os  om 
dem  -  ikke  fordi  vi  nødvendigvis  vil  lade  os  lede  af  det, 
I  skriver,  men  vurderingen  vil  i  det  mindste  give  os  et 
indtryk  af  dig  og  din  evne  til  at  bedømme  en  mands  mulig- 
heder." 

Bob  så  endnu  mere  forfærdet  ud.  „Må  jeg  stille  et 
spørgsmål?" 

„Desværre  ikke.  Tiden  er  udløbet."  Direktøren  rejste 
sig.  „Jeg  skal  vise  dig  ind  i  et  andet  værelse,  hvor  du  kan 
skrive.  Du  får  15  minutter.  Hvis  du  er  færdig  før  den  tid, 
vil  du  nok  være  så  venlig  at  blive  der,  indtil  vi  henter  dit 
papir." 

I  det  lille  værelse  brugte  Bob  de  første  minutter  til  at 
vandre  frem  og  tilbage  og  mumle  for  sig  selv.  Det  var 
altså  den  metode,  som  firmaet  benyttede  som  sidste  in- 
stans af  sin  berømte  udrensnings-proces!  Det  brød  han 
sig  ikke  om.  Havde  T.  J.  Rayfield's  tale  om  gammeldags 
loyalitet  og  hæderlighed  bare  været  snak?  Det  så  næsten 
sådan  ud. 

Han  standsede  foran  vinduet,  hvorfra  han  kunne  se 
adskillige  af  skolens  bygninger  i  det  fjerne,  og  Alumni 
Chapel's  høje  spir,  der  knejsede  over  bakken.  Nedenfor 
sås  de  hvide  søjler  foran  Kenyon  Hall.  Og  lidt  til  højre 
sås  en  del  af  Business  Administration  Building.  (Afdeling 
på  US  college,  hvor  man  lærer  forretningsførelse;  svarer 
omtr.  til  en  handelshøjskole,  o.  a.) 

Forretningsførelse  betød  professor  Delby.  For  sit  indre 
øje  kunne  Bob  også  se  ham  -  med  busket,  gråt  hår  og  det 
hele.  Den  gamle  professor  var  mere  end  blot  et  alminde- 
ligt medlem  af  fakultetet.  Han  var  altid  i  nærheden,  havde 
altid  tid  til  at  høre  på  en  vens  bekymringer  eller  til  at 
række  en  hjælpende  hånd  til  løsning  af  et  problem  -  aka- 
demisk eller  personligt  -  han  var  rådgiver,  leder  og  ven. 

Vent  til  jeg  fortæller  professoren  om  dette.  Mon  han 
så  ikke  bliver  nødt  til  at  revidere  sin  opfattelse  af  den 
store  T.  J.  Rayfield! 

Professor  Delby  var  den,  der  havde  givet  bolden  op 
til  denne  konkurrence  mellem  Bob  og  Larry.  Ikke  alene 
havde  han  skrevet  deres  navne  øverst  på  listen  over  em- 
ner, men  han  havde  også  gjort  alt  for  at  overbevise  dem 

begge  om,  at  muligheden  for  en  videreuddannelse   hos 
Rayfield  var  værd  at  stræbe  efter. 

„Det  er  alle  tiders  chance,"  havde  han  sagt.  Og  ingen 
havde  fulgt  disse  to  drenges  fremskridt  gennem  de  for- 
skellige interviewer  med  større  interesse  end  den  gamle 
professor.  Han  hjalp  dem  begge,  uden  at  favorisere  nogen 
af  dem,  og  han  håbede  blot,  at  en  af  „hans  drenge"  ville 
få  stillingen. 

Bob  sukkede,  vendte  sig  bort  fra  vinduet  og  gik  over 
til  skrivebordet,  som  næsten  var  tomt.  Der  lå  blot  nogle 
ark  papir  og  to  sylespidse,  gule  blyanter  på  det.  Da  han 
havde  sat  sig,  tog  han  sin  egen  kuglepen  frem,  og  for- 
bitret begyndte  han  at  tegne  krusseduller  på  papiret. 

At  tabe  på  dette  tidspunkt  ville  være  hårdt,  sagde  han 
til  sig  selv.  Indtil  nu  har  jeg  ikke  været  klar  over,  hvor 
meget  jeg  ønskede  at  vinde.  Nå,  men  det  er  da  altid  en 
trøst  at  vide,  at  jeg  vil  tabe  til  den  bedste  mand.  Gode 
gamle  Larry.  Hvor  vil  det  pine  ham  at  få  at  vide,  at  han 
skal  pille  mig  fra  hinanden  til  gavn  for  firmaet  Rayfield's 
opbyggelse. 

Bob  rev  arket  med  sine  krusseduller  af  blokken,  krøl- 
lede det  sammen  og  smed  det  i  papirkurven.  Til  sidst 
begyndte  han  at  skrive. 

Den  nydelige  sekretær  med  det  evindelige  smil  kom  ind 
for  at  hente  hans  vurdering,  og  kort  efter  blev  Bob  ført  ind 
i  hr.  Rayfields  rummelige  privatkontor. 

I  næsten  samme  øjeblik  trådte  Larry  Clawson  ind.  In- 
gen af  dem  sagde  noget,  men  et  kort  øjeblik  mødtes  deres 
øjne.  Så  gik  Larry  tværs  over  gulvet  og  tog  plads  ved 
siden  af  sin  rival  på  den  lange  lædersofa. 

I  mellemtiden  var  hr.  Rayfield  opslugt  af  papirarbejde 
ved  det  store  skrivebord.  Bob  undrede  sig  over,  at  han 
gad  indkalde  dem  begge.  Ville  det  ikke  have  været  nok 
at  underrette  vinderen,  og  så  lade  den  anden  gå  sin  vej? 

„Jeg  tror,  at  det  vil  være  bedst  at  læse  disse  højt", 
sagde  hr.  Rayfield,  idet  han  så  op  uden  at  fortrække  en 
mine.  „Denne  her  er  den  korteste." 

Bob  flyttede  sig  uroligt  på  stolen,  og  en  dyb  rødmen 
bredte  sig  over  hans  kinder,  da  han  hørte  det  oplæst,  som 
han  selv  lige  havde  skrevet: 

„Jeg  er  blevet  bedt  om  at  give  en  negativ  vurdering  af 
Larry  Clawson,  der,  ligesom  jeg  selv,  ansøger  om  en  stil- 
ling hos  T.  J.  Rayfield  &  Co. 

Hvis  det  havde  været  et  spørgsmål  om  Larry's  positive 
sider,  ville  det  være  mig  en  fornøjelse  at  besvare  det,  for 
gennem  et  langt  venskab  har  jeg  lært  ham  godt  at  kende, 
lært  at  påskønne  hans  mange  dyder  og  egenskaber  og  at 
beundre  hans  karakter. 


Nu  kappes  vi  tilfældigvis  om  at  få  det  samme  job.  Men 
Larry  og  jeg  er  ikke  kun  bekendte.  Vi  er  venner,  og  som 
hans  ven  ville  jeg  aldrig  endog  forsøge  at  beskrive  hans 
negative  sider. 

Jeg  er  klar  over,  at  jeg  ved  ikke  at  udføre  opgaven, 
har  udelukket  mig  selv  fra  yderligere  chancer.  Dette  be- 
klager jeg  meget.  Men  min  beklagelse  ville  være  langt 
større,  hvis  jeg  vandt  og  vidste,  at  min  succes  var  baseret 
på  en  af  mine  udtalelser,  der  eventuelt  kunne  opfattes 
som  en  forklejnelse  af  en  ven." 

Idet  hr.  Rayfield  lod  papiret  falde  ned  på  bordet,  be- 
mærkede han  tørt:  „Det  var  det.  Det  er  underskrevet:  .Ær- 
bødigst, Robert  Bridges'." 

Dyb  stilhed  fyldte  kontoret.  Direktøren  tog  det  andet 
stykke  papir.  „Hør  så  dette  her,"  sagde  han.  Det  mærke- 
lige ved  det  er ...  nå  ja,  det  vil  være  indlysende,  når  man 
hører  det. " 

Endnu  engang  læste  han  højt.  Det  „bemærkelsesvær- 
dige" i  Larry  Clawsons  redegørelse  var  næsten  indlysende 
med  det  samme:  på  nær  et  lidt  andet  ordvalg,  var  den 
faktisk  en  kopi  af  Bobs  redegørelse. 

Begge  havde  forkastet  opgaven.  Deres  grunde  var  de 
samme,  og  begge  havde  anerkendt  den  kendsgerning,  at 
ved  at  lade  være  med  at  beskrive  sin  konkurrents  negative 
sider,  ville  de  automatisk  blive  udelukket  fra  stillingen. 

„Folk,  som  ikke  vidste,  hvor  godt  vi  har  holdt  jer  to 
adskilt,  ville  tro,  at  I  havde  arbejdet  sammen  om  dette," 
sagde  hr.  Rayfield,  idet  han  smilede  svagt. 

„På  et  punkt,"  fortsatte  han  tankefuldt,  „har  1  begge 
haft  en  forkert  formodning  -  nemlig  med  hensyn  til  jeres 
tro  på,  at  udeladelsen  af  at  nedvurdere  den  anden  person 
ville  resultere  i  diskvalifikation.  Jeg  hælder  faktisk  til  den 
anskuelse,  at  en  mand  ikke  kan  betragtes  som  loyal,  hvis 
man  ikke  kan  regne  med  hans  støtte  til  en  ven,  når  det 
kniber." 

Med  fuldt  overlæg  gjorde  direktøren  en  pause  og 
rejste  sig  så  fra  sin  stol. 

„Den  kendsgerning,  at  I  begge  afslog  at  sælge  jeres 
ven  for  derved  at  forbedre  jeres  egne  muligheder,"  slut- 
tede han,  „bestyrker  mig  i  min  tro  på,  at  firmaet  vil  gøre 
ret  i  at  ansætte  jer  begge." 

Senere,  da  de  to  direktører  in  spe  var  ved  at  gå,  be- 
mærkede hr.  Rayfield:  „Det  ville  ikke  have  forbavset  mig, 
hvis  I  havde  sluttet  jeres  redegørelse  med  det  citat,  som 
professor  Delby  altid  kommer  med:  „Når  Zenon  blev 
spurgt  om,  hvad  en  ven  er,  svarede  han  ,Mit  andet  jeg'." 

Bob  og  Larry  udvekslede  forbavsede  blikke,  og  Bob 
sagde:  „Jeg  vidste  ikke,  at  De  også  kendte  det,  hr.  Ray- 
field." 

„Selvfølgelig,"  lo  den  midaldrende  direktør.  „Ser  I,  jeg 
har  også  været  en  af  .Delby's  drenge'."  O 

Voksne  - 
og  det, 

der  kaldes 
at  lære 


AF  HAROLD  GLEN   CLARK 


I  år  vil  millioner  af  voksne  verden  over  vende  tilbage 
til  skolen  for  at  få  en  eller  anden  form  for  uddannelse. 

Alle,  der  vender  tilbage  til  skolen,  vil  være  interessante 
mennesker.  Mange  gør  det,  fordi  de  har  et  stærkt  ønske 
om  at  bekæmpe  deres  uvidenhed  og  få  deres  livs  ørken 
til  at  „blomstre  som  en  rose".  Der  vil  også  være  de  vide- 
begærlige, der  motiveres  af  ren  og  skær  undren  over  de 
oceaner  af  kundskab,  som  ligger  foran  dem. 

Som  elever  har  de  følgende  fælles:  for  det  første  vil 
hver  have  en  umiddelbar  lyst  til  kundskab,  som  de  ønsker  at 
tilfredsstille  eller  et  umiddelbart  problem,  som  de  ønsker  at 
løse;  for  det  andet  går  enhver  frivilligt  i  skole  igen;  og  for 
det  tredie  vil  hver  medbringe  en  vis  baggrund  af  erfaring. 

De  vil  være  forventningsfyldte  elever,  men  de  uddan- 
ner sig  ikke  kun  for  at  få  et  fint  diplom.  Befriet  for  det 
almindelige  karaktersystems  rædsler,  vil  de  finde  stor 
glæde  i  at  opdage  nye  ting,  at  lære,  at  blive  undervist. 

Denne  usædvanlige  store  interesse  for  undervisning 
hele  livet  skyldes  delvis  den  store  kundskabseksplosion, 
der  er  sket  i  den  senere  tid.  Teknisk  viden  strømmer  i 
dag  ud  så  hurtigt  og  overvældende,  at  det  er  blevet  svært 
at  kunne  anse  sig  selv  for  uddannet.  Mange  af  de  bedste 

teorier  er  forældede  før  lærebøgerne  når  at  blive  skrevet, 
og  planer  er  ligeså  forældede  endnu  før  de  kommer  af 
tegnebrættet.  Denne  tilstand  fik  admiral  Hyman  G.  Rick- 
over til  at  sige:  „Civilisationen  har  nået  det  punkt,  hvor  de 
uudforskede  områder  ligger  i  éns  eget  sind.  Den  enkelte 
må  besejre  lærdommen  ligesom  man  tidligere  besejrede 
vildmarken." 

Hvad  betyder  alt  dette  for  en  voksen  Sidste  Dages 
Hellig  elev? 

Medlemmer  af  Jesu  Kristi  Kirke  af  Sidste  Dages  Hel- 
lige kan  glæde  sig  over  den  store  arv,  de  har  fået  med 
hensyn  til  den  undersøgende,  opdagende  og  udforskende 
indstilling,  som  profeten  Joseph  Smith  udviste.  Herren  be- 
lærte meget  tidligt  i  Kirkens  historie  Joseph  Smith  og  hans 
medarbejdere  om,  at  de  skulle  undervise  hinanden  i  rigets 
lærdomme.  Han  forventede,  at  medlemmerne  tog  initiativet 
til  at  undervise  hinanden!  Det  må  have  været  en  spæn- 
dende tid  for  den  unge  profet,  da  Herren  fortalte  ham,  at 
hvis  Kirkens  medlemmer  ville  undervise  hinanden  flittigt, 
ville  Hans  nåde  være  hos  dem.  De  ting,  de  underviste  om 
i  bønnens  og  fastens  ånd,  var  „alle  (de)  ting,  som  tilhører 
Guds  rige".  Geologi,  historie,  musik,  sprog,  mennesker, 
kulturer  og  „nationernes  krige  og  forviklinger",  er  nogle 
af  de  ting,  der  hører  Guds  rige  til.  (Se  L  &  P  88:78-79). 

Gennem  Profeternes  Skole  og  andre  midler  opnåede 
de  Hellige  visdom  ved  at  tro  og  ved  at  studere  de  bedste 
bøger.  Disse  erfaringer  blev  spændende  oplevelser,  fordi 
Jesu  Kristi  Evangelium  indeholdt  vigtige  begreber  og 
ideer,  som  belyste  det,  der  før  kun  havde  været  ord. 

Det  er  en  oplevelse  at  opdage  og  studere  ideer  som 
en  kilde  til  livet  og  lyset,  der  levendegør  og  belyser  ord, 
følelser,  mennesker  og  ting.  Ideer  kan  være  lyset  og  livet. 
Og  hvis  de  er  lyset  og  livet,  er  de  intelligens,  som  er  Guds 
herlighed.  Det  er  derfor  intet  under,  at  Joseph  Smith  be- 
tragtede sand  lærdom  som  en  stor  oplevelse  og  et  af  de 
vigtigste  mål  at  stræbe  efter. 

En  af  de  første  spændende  oplevelser  et  medlem  af 
Kirken  har,  er  opdagelsen  af  at  kende  det  gode  fra  det 
onde.  Dette  åbner  vejen  for  et  helt  livs  oplevelser  i  at 
anvende  Hans  ideer  om  godt  og  ondt. 

Hvilke  bøger  er  bedst  at  læse?  Siden  både  det  rigtige 
og  det  forkerte  findes  i  verden,  opstår  spørgsmålet  om, 
hvilken  kundskab  der  fordømmes,  og  hvilken  der  frelser 
én.  Hvordan  er  det  muligt  at  blive  ved  med  at  lære  og  dog 
ikke  komme  til  sandheden? 

„En  stor  del  af  menneskehedens  elendighed  skyldes 
en  forkert  vurdering  af  tingenes  værdi",  siger  præsident 
David  O.  McKay.  At  lære  bliver  da  en  stræben  efter  vær- 
dier. Der  er  spænding  og  glæde,  når  eleven  opdager  en 
stor  sandhed,  mod  hvilken  han  kan  vurdere  begreber,  der 
før  ikke  førte  til  noget.  Med  de  store  sandheder  kan  han 


opstille  nøjagtige  regler.  Han  værner  om  sandheden.  Han 
forstår  mere  klart  betydningen  af  Robert  Frost's  udtalelse, 
at  „de  fleste  af  de  forandringer,  man  synes  at  se  i  sin  le- 
vetid, skyldes  de  sandheder,  der  kommer  og  går  i  en 
uendelighed  hele  livet  igennem."  Han  betragter  det  at 
lære  som  den  proces,  under  hvilken  menneskene  hver 
især  afgør,  hvad  der  for  dem  er  store  ideer  og  problemer, 
og  hvilken  mening  de  vil  have  om  dem.  Og  denne  af- 
gørelse sker  på  ideernes  „marked",  hvor  eleven  kan  væl- 
ge det  gode  eller  det  onde.  Man  ved  ikke,  hvad  hver  især 
vil  vælge.  Denne  usikkerhed  er  en  velovervejet  risiko  løbet 
af  menneskets  Skaber.  Kun  på  denne  måde  kan  eleven 
sættes  på  prøve.  Kun  ved  at  lære,  kan  karakteren  bygges. 

En  anden  stor  lærdomsoplevelse  foreslås  i  læren  for- 
tolket af  Joseph  Smith,  at  „alt,  hvad  vi  i  dette  liv  opnår  på 
intelligensens  område  skal  følge  med  os  i  opstandelsen." 
(L  &  P  130:18)  Sand  lærdom  er  aldrig  forgæves.  Herren 
forklarer  yderligere  denne  læresætning  ved  at  sige,  at  hvis 
eleven,  gennem  flittigt  studium  og  adlyden,  opnår  mere 
kundskab  og  intelligens  end  andre,  vil  han  have  flere  for- 
dele i  den  verden,  som  kommer.  Med  andre  ord,  hvis  han 
lærer  grundprincipperne  og  er  intelligent  nok  til  at  an- 
vende dem  i  sit  liv,  har  han  store  fordele  med  hensyn  til 
effektivitet,  lykke  og  glæde  i  verden,  fremfor  den  person, 
der  intet  gør  for  at  opnå  kundskab  og  intelligens. 

„Det  er  umuligt  for  et  menneske  at  blive  frelst  i  uvi- 
denhed," siger  Profeten.  (L  &  P  131:6)  Den  største  uvi- 
denhed er  manglende  kendskab  til  de  frelsende  princip- 
per -  principper,  som  er  sande  i  dag,  i  morgen  og  for 
altid.  Intelligens  vil,  når  den  engang  er  opnået,  følge  ele- 
ven ind  i  evigheden.  Når  først  en  elev  kender  og  lever  op 
til  den  kundskab  han  har  om  begreber  som  frihed,  tro, 
dåb,  lydighed,  opofrelse,  pligt,  myndighed,  ægteskab, 
pagter,  Kristi  forsoning,  tilgivelse,  skabelsen,  kærlighed 
og  Gud,  er  han  udrustet  med  magtens  evige  principper. 
Medens  forholdene,  hvorunder  de  kan  anvendes,  kan 
ændre  sig,  er  selve  principperne  evige  og  åbner  døren  til 
ukendte  eller  skjulte  ting.  De  råber  vedvarende  til  ejeren 
om  at  blive  anvendt,  gennemarbejdet,  kombineret  og 
omarrangeret,  for  således  at  gøre  evigheden  og  alle  ting 
deri  vedvarende,  nye  og  interessante.  Det  er  intet  under, 
at  Guds  Søn  sagde,  at  intet  øje  har  set,  ej  heller  noget 
øre  hørt  om  de  ting,  som  Gud  har  forberedt  for  ham,  der 
lærer  nok  om  Ham  til  at  elske  Ham  og  holde  Hans  befalin- 
ger. 

Dette  lærer  os,  at  det  ikke  er  nok  kun  at  lære  princip- 
perne. De  må  for  altid  anvendes  i  alie  livets  forhold.  En 
forfatter  har  sagt:  „Det  er  ikke  nok  at  være  på  det  rette 
spor  -  man  vil  blive  løbet  over  ende,  hvis  man  bare  sidder 
der."  Spændingen  ved  at  lære  holder  aldrig  op,  når  store 
principper  skal  opnås  hele  tiden  under  nye  omstændighe- 

der.  Eleven  lærer  altid  linie  på  linie,  forskrift  på  forskrift, 
lidt  her  og  lidt  der.  Der  ville  ikke  være  noget  som  hed  en 
sløv  Sidste  Dages  Hellig,  hvis  hver  enkelt  ville  bruge 
tid  på  den  store  oplevelse  det  er  at  vende  kundskab  til 
visdom  og  større  forståelse. 

En  af  de  mest  spændende  ting  en  ydmyg,  trofast  Sidste 
Dages  Hellig  elev  kan  opleve,  er  at  opdage,  at  han  ikke 
er  begrænset  til  sine  egne  evner  til  at  lære.  Der  er  i  vir- 
keligheden vigtige  ting,  han  aldrig  ville  have  erfaret,  hvis 
han  havde  været  henvist  til  sine  egne  evner  til  at  studere 
og  lære.  Han  må  til  dette  tillægge  tro  på  Gud,  den  evige 
Fader  og  Hans  Søn,  Jesus  Kristus.  Tro  er  en  form  for  at 
lære.  Denne  fremgangsmåde  blev  udarbejdet  af  Faderen 
selv,  og  den  arbejder  ved  og  gennem  en  kraftfuld  lærer, 
medlem  af  Guddommen  og  kendt  som  Helligånden.  „Og 
gennem  den  Helligånd  kan  I  kende  sandheden  i  alle  ting." 
(Moroni  10:5)  Kraften  fra  denne  hellige  Lærer  kommer  gen- 
nem tro  og  flittigt  arbejde  og  ved  håndspålæggelse  af 
dem,  der  har  den  rette  myndighed  til  det.  Helligånden  kan 
blive  en  konstant  partner  og  lærer  for  ethvert  medlem  af 
Kirken.  Det  er  ikke  eleven,  der  leder  Helligånden,  men 
gennem  ydmyghed  og  beskedenhed  kan  han  blive  vejledt 
af  Helligånden. 

Gennem  Helligånden  kan  man  finde  ud  af,  hvad  der  er 
ens  egne  ydelser  og  hvad  der  er  Helligåndens.  Dette  er 
en  af  de  største  oplevelser,  man  kan  have,  og  det  skaber 
den  største  motivation  til  at  lære.  Gennem  Helligånden 
opnår  den  Sidste  Dages  Hellige  elev  følgende  balance: 

„Den,  der  kun  følger  videnskaben,  kommer  til  en  bar- 
riere, hvor  han  ikke  kan  se,  hvad  der  ligger  bagved.  Den, 
der  på  baggrund  af  sin  uddannelse  kan  forklare  os,  hvorfor 
vi  lever  og  hvad  vor  mission  er  her,  har  pligt  til  at  udtale 
sig  med  overbevisning  i  denne  verden,  hvor  menneskene 
mere  og  mere  kun  tænker  på  sig  selv.  Formaninger  skal 
revideres,  ikke  for  at  svække  deres  kraft,  men  for  at  øge 
den.  Når  dette  sker,  samt  på  grund  af  den  vigtige  og 
centrale  kerne  i  tro,  må  videnskaben  nødvendigvis  tie. 
Men  dens  tavshed  vil  være  en  tavshed  af  ydmyghed,  ikke 
af  foragt.  En  tro  kan  være  større  end  et  faktum.  En  fana- 
tisk tro  vil  vise  sig  at  være  utilstrækkelig  i  livets  store 
øjeblikke .  .  .  Unge  mennesker,  der  vil  formulere  den 
næste  generations  tanker,  bør  støtte  sig  til  videnskaben, 
for  den  kan  lære  og  inspirere  én  meget.  Men  de  bør  ikke 
støtte  sig  til  den  der,  hvor  den  ikke  rækker  længere." 
(Dr.  VannevarBush,  „Science  Pauses"  Fortune,  maj  1965) 

Helligånden  giver  vejledning,  formål  samt  balance  i  de 
oplevelser,  det  er  at  lære.  Meget  af  det,  der  belæres  om 
verden  over  i  forbindelse  med  videreuddannelse,  giver  det 
indtryk,  at  tro  på  Gud  og  de  såkaldte  livets  sandheder, 
latterliggør  og  stagnerer  den  frie  tanke.  Diskussion  og 
forudsigelser  er  yndede  redskaber,  men  elever  lider  alt 


for  ofte  af  „analyse-lammelse".  Og  alt  for  meget  af  det, 
der  bliver  undervist  om  i  videreuddannelse,  medvirker  til 
fortsat  større  usikkerhed.  Derfor  fyldes  man  med  taknem- 
melighed ved  tanken  om,  at  man  har  Helligånden  som 
lærer  til  at  bekræfte,  belyse  og  tydeliggøre  det,  som  men- 
neskelig kundskab  ikke  formår  at  give  en  forklaring  på. 

Herren  lovede  profeten  Joseph  Smith,  at  Han  gennem 
Helligåndens  gave  ville  give  Kirkens  trofaste  elever  en 
kundskab,  „der  ikke  siden  verdens  begyndelse  er  blevet 
åbenbaret  førend  nu".  Han  sagde  yderligere,  at  menne- 
sket lige  så  godt  kunne  prøve  på  at  „standse  Missouri- 
floden i  dens  løb  .  .  .  som  hindre  den  Almægtige  i  at  ud- 
gyde kundskab  fra  himlen  over  de  sidste  dages  helliges 
hoveder".  (L&P  121:26,  33) 

Spændende  oplevelser  venter  de  Sidste  Dages  Hel- 
lige, som  virkelig  ønsker  at  lære.  O 


Den  sande  lykke  fører  en  tilbagetrukket  til- 
værelse og  er  en  fjende  af  pragt  og  larm.  Den  opstår 
først  og  fremmest  ved  at  man  finder  fornøjelse  i  sit 
eget.  Dernæst  ved  venskab  og  samtaler  med  en  lille 
udvalgt  venskabskreds.  Lykken  elsker  ensomheden 
og  hjemsøger  derfor  lunde  og  kilder,  marker  og  enge. 
Kort  sagt,  den  finder  alt  det,  den  begærer,  i  sig 
selv,  og  forstørres  ikke,  fordi  den  har  vidner  og 
tilskuere.  Den  falske  lykke  derimod  elsker  at  være 
blandt  masserne  og  tiltrække  sig  verdens  øjne.  Den 
har  ikke  nok  i  sin  egen  anerkendelse,  men  tilfreds- 
stilles kun  ved  den  beundring,  den  vækker  hos  andre. 
Den  blomstrer  ved  hoffer  og  i  slotte,  teatre  og  for- 
samlinger og  eksisterer  kun,  når  den  har  tilskuere. 

Joseph  Addison 
(1672-1719) 

Den 

præsiderende 

biskop 

taler  til 

ungdommen 

om 


tiende 


AF  BISKOP  JOHN  H.  VANDENBERG 


„Herrens  er  jorden  og  dens  fylde,  jorderig  og  de,  som 
bor  derpå;"  (Salm.  24:1)  Alt,  hvad  vi  ejer  eller  håber  at 
få,  kommer  som  en  velsignelse  til  os  fra  Gud.  I  Mormons 
Bog  lærer  kong  Benjamin  denne  store  lektie.  Han  spørger: 
„Thi  se,  er  vi  ikke  alle  betlere?  Er  vi  ikke  alle  afhængige 
af  det  samme  væsen,  Gud  selv,  for  al  vor  rigdom,  både 
føde  og  klæder,  guld  og  sølv  og  alle  de  rigdomme  af 
enhver  slags,  som  vi  ejer?"  (Mosiah  4:19)  Som  beboere 
på  denne  jord  forlanger  Herren  en  tiendedel  af  vore  ind- 
tægter. Dette  er  tiende. 

Tiende  er  en  ældgammel  lov.  Vi  læser,  at  kong  Melkize- 
dek,  kongen  af  Salem  kom  til  Abraham:  „og  velsignede 
ham  med  de  ord:  .Priset  være  Abram  for  Gud  den  Aller- 
højeste, himmelens  og  jordens  skaber,  og  priset  være  Gud 
den  Allerhøjeste,  der  gav  dine  fjender  i  din  hånd!'  Og 
Abram  gav  ham  tiende  af  galt."  (1.  Mosebog  14:19-20) 

Da  Jakob  forlod  sin  fars  hjem  for  at  søge  sig  en  hustru 
af  sin  mors  familie  i  Haran,  standsede  han  en  aften  og 
sluttede  en  pagt  med  Herren,  idet  han  sagde:  „Hvis  Gud 
er  med  mig  og  vogter  mig  på  den  vej,  jeg  skal  vandre, 
og  giver  mig  brød  at  spise  og  klæder  at  iføre  mig,  og  hvis 

jeg  kommer  uskadt  tilbage  til  min  faders  hus,  så  skal  Her- 
ren være  min  Gud,  og  denne  sten,  som  jeg  har  rejst  som 
en  støtte,  skal  være  Guds  hus,  og  af  alt,  hvad  du  giver 
mig,  vil  jeg  give  dig  tiende! "  (1 .  Mosebog  28:20-22) 

I  Malakias  finder  vi  et  spørgsmål  og  løftet  om  store 
velsignelser: 

„Skal  et  menneske  bedrage  Gud?  I  bedrager  mig  jo! 
Og  I  spørger:  .Hvorved  har  vi  bedraget  dig?'  Med  tien- 
den og  offerydelsen!  I  trues  med  forbandelse  og  bedrager 
dog  mig,  ja,  alt  folket  gør  det!  Bring  hele  tienden  til  for- 
rådshuset,  så  der  kan  være  mad  i  mit  hus;  sæt  mig  på 
prøve  dermed,  siger  Hærskarers  Herre,  om  jeg  da  ikke 
åbner  eder  himmelens  sluser  og  udøser  velsignelse  over 
eder  i  overmål."  (Mal.  3:8-10) 

I  dag  som  i  fordums  tid  har  Herren  givet  sit  folk  loven 
om  tiende.  Præsident  Joseph  F.  Smith  siger:  „Loven  om 
tiende  er  en  prøve  for  såvel  folket  som  den  enkelte  for 
at  bevise  deres  tro.  Enhver,  der  ikke  efterlever  dette  prin- 
cip, skal  kendes  som  en  mand,  der  er  ligegyldig  over  for 
Zions  trivsel,  som  ignorerer  sine  pligter  som  medlem  af 
Kirken,  og  som  ikke  gør  noget  for  at  fuldføre  den  gradvise 
fremgang  for  Guds  Rige.  Han  yder  intet,  gor  intet  for  at 
sprede  Evangeliet  til  jordens  folkeslag,  og  han  nægter  at 
gøre  det,  der  ville  gøre  ham  berettiget  til  at  modtage 
Evangeliets  ordinanser  og  velsignelser.  (Gospel  Doctrine, 
page  226) 

Tiendeloven  er  givet  som  en  velsignelse.  Det  er  for  at 
hjælpe  Kirkens  medlemmer  med  at  overvinde  selviskhed 
og  lære  lydighed,  og  det  er  en  praktisk  måde  at  opbygge 
Guds  Rige  på  jorden.  Gennem  vore  frivillige  ydelser  får 
vi  mere  forståelse  for  andres  velfærd,  og  vi  viser  os  loyale 
over  for  Kirken.  Princippet  om  tiende  er  i  sandhed  en 
målestok  for  vor  trofasthed.  Ingen,  der  forsømmer  at  be- 
tale en  ærlig  tiende,  kan  forblive  tro  mod  Gud.  Det  kræver 
tro  frivilligt  at  betale  tiende,  at  vi  er  villige  til  som  dødelige 
at  stræbe  så  højt.  Loven  om  tiende  giver  lektioner,  som 
enhver  ung  mand  eller  pige  trænger  til  at  lære,  hvis  han 
eller  hun  vil  have  fremgang  og  glæde  i  livet. 

Tiende  administreres  til  gavn  for  Kirken  under  inspira- 
tion af  Kirkens  Profet  og  Præsident.  Bygning  af  Kirker 
bliver  delvis  finansieret  gennem  tiendefonds.  Disse  fonds 
bliver  brugt  til  at  understøtte  Kirkens  skoler,  templer  og 
religions-seminarer,  at  hjælpe  de  trængende  og  til  missio- 
nærarbejdet. 


Ethvert  medlem  af  Kirken  har  ret  til  og  pligt  til  at  gå 
til  biskoppen  en  gang  om  året  for  at  kontrollere  sin  tien- 
debetaling. Det  giver  ham  lejlighed  til  at  fortælle,  om  han 
er  fuld  tiendebetaler  eller  ikke.  Herren  har  sagt,  at  vi  op- 
når velsignelser  i  livet  ved  lydighed  mod  forskellige  love. 
Til  dem,  der  er  trofaste  og  ærlige  i  deres  tiendebetaling, 
har  Herren  lovet  velsignelser. 

Under  en  stor  hungersnød  i  det  gamle  Israel  var  en 
enke  ved  at  samle  brænde  ved  byporten  til  byen  Zarepta. 
Elias,  profeten,  der  lige  var  kommet  til  byen,  kaldte  på 
hende  og  sagde: 

„Hent  mig  lidt  vand  i  et  kar,  for  at  jeg  kan  drikke  . . . 
Tag  også  et  stykke  brød  med  til  mig! " 

Enken,  der  sikkert  var  bestyrtet  over  en  sådan  anmod- 
ning, udbrød:  „Så  sandt  Herren  din  Gud  lever,  jeg  ejer 
ikke  brød,  men  kun  en  håndful  mel  i  krukken  og  lidt  olie 
i  dunken;  jeg  var  netop  ved  at  sanke  et  par  stykker 
brænde  for  at  gå  hjem  og  tillave  det  til  mig  og  min  søn; 
og  når  vi  har  spist  det,  må  vi  dø!" 

Elias  lovede  hende,  at  hun  skulle  blive  velsignet,  hvis 
hun  ville  dele  det,  hun  havde,  med  ham.  Hun  gjorde,  som 
han  bad  hende  om.  Og  hun  og  hendes  hjem  blev  velsignet. 
Det  viste  sig,  at  denne  kvinde  elskede  Herren  og  opfyldte 
sin  pligt  at  følge  profetens  anvisninger,  selv  om  det  ville 
betyde,  at  hun  måtte  give  alt  hvad  hun  havde. 

Hvordan  ville  vi  handle  under  lignende  omstændig- 
heder? Ville  vi  give  vort  sidste  stykke  brød  til  Herrens 
profet?  Denne  kvinde  gjorde  det,  og  som  et  resultat  af 
hendes  lydighed,  velsignede  Herren  hende.  Fra  den  stund 
og  til  hungersnøden  var  ovre,  blev  melkrukken  aldrig  tom, 
fordi  hun  adlød  Elias'  ord.  (1.  Kongebog  17:20-12) 

I  en  åbenbaring  givet  til  profeten  Joseph  i  Kirtland, 
Ohio,  den  11.  september  1831  siger  Herren: 

„Se,  nu  hedder  det  ,i  dag',  (indtil  Menneskesønnen 
kommer),  og  sandelig  er  dette  en  offerdag  og  en  dag,  på 
hvilken  mit  folk  skal  betale  tiende;  thi  den,  som  har  betalt 
tiende,  skal  ikke  opbrændes,  når  Han  kommer."  (L  &  P 
64:23) 

Jeg  kunne  lide  at  bede  hver  eneste  ung  mand  og  kvinde 
om  at  læse  og  studere  afsnit  119  i  Lære  og  Pagter,  som 
udtrykker  vor  pligt  til  at  betale  tiende  -  en  åndelig  prøve 
på  vor  kærlighed  til  Gud.  O 


253 


Præsident  Andre  Anastasion  som  han 
så  ud  i  1942,  og  „Revenslau",  den 
britiske  missions  hovedkvarter  under 
krigen.  Hovedkvarteret  lå  i  Balham  i 
London. 


ANDRE  K.  ANASTASION,  SR. 


Den 


Britiske  Missions 

Overleven  Under  Anden  Verdenskrig 


IfÉTF 


I  juli  1937  overværede  præsident  Heber  J.  Grant  sam- 
men med  andre  af  Kirkens  Generalautoriteter  den  britiske 
missions  hundredårs-konference  i  Rochdale,  Lancashire, 
og  profeterede  der,  at  „alle  missionærerne  fra  Zion  ville 
blive  forflyttet  fra  de  britiske  øer". 

Den  tredie  september  1939  erklærede  Storbritannien 
Tyskland  krig.  Efter  en  overenskomst  mellem  den  britiske 
og  den  amerikanske  regering,  måtte  alle  amerikanske 
statsborgere,  der  ikke  direkte  var  indblandet  i  krigen,  for- 
lade de  britiske  øer.  Dette  angik  alle  de  amerikanske  mis- 
sionærer. 

Ved  slutningen  af  1939  forlod  omkring  130  missionærer 
England.  For  første  gang  i  102  år  var  den  britiske  mission 
uden  en  eneste  missionær  fra  Zion,  og  præsident  Grants 
profeti  var  gået  i  opfyldelse  i  løbet  af  to  og  et  halvt  år. 

Mine  to  rådgivere,  James  P.  Hill  og  James  R.  Cunning- 
ham  og  jeg,  blev  indsat  af  præsident  Hugh  B.  Brown;  den 
afgåede  missionspræsident,  før  hans  afrejse,  til  at  drage 
omsorg  for  den  britiske  mission.  Vor  kaldelse  blev  be- 

kræftet  af  et  telegram  fra  Det  Første  Præsidentskab.  Jeg 
helligede  hele  min  tid  for  missionen. 

Anden  verdenskrig  var  snart  over  os  med  hele  dens 
gru.  London,  som  var  hovedmålet,  blev  bombet  både  dag 
og  nat,  og  ødelæggelse  af  liv  og  ejendom  var  enormt. 

Men  vi  forblev  sammen  med  de  Hellige,  og  Herren 
velsignede  os. 

Vore  problemer  i  missionen  var  i  sandhed  mange.  Vi 
appellerede  til  vore  68  grene  for  at  skaffe  lokale  missio- 
nærer, og  ved  slutningen  af  det  første  år  havde  vi  cirka 
400  i  alderen  fra  17  til  75  år.  De  ydede  i  gennemsnit  5  ti- 
mers missionærarbejde  om  ugen  ved  at  hjælpe  grenene 
og  ved  at  prædike  Evangeliet.  Vi  havde  også  12  britiske 
fuldtidsmissionærer.  Parvis  opholdt  de  sig  4  uger  i  hver 
gren,  talte  hver  søndag  ved  nadvermøderne  og  flyttede 
så  videre.  På  denne  måde  var  vi  i  stand  til  at  dække  alle 
grenene  i  missionen. 

Men  behovet  for  fuldtidsmissionærer  i  krigsårene  var 
stort.  Ved  en  konference,  der  blev  afholdt  i  Glasgow  i  det 
skotske  distrikt,  bemærkede  jeg,  da  spørgsmålet  om  mis- 
sionærer blev  rejst  ved  det  afsluttende  møde,  et  ældre 
ægtepar  og  deres  datter,  der  sad  sammen  på  forreste 
række  til  højre  for  mig.  Datteren  brugte  tegnsprog  for  at 
fortælle  sine  forældre,  hvad  der  blev  sagt. 

Da  mødet  var  forbi,  henvendte  den  unge  pige,  Isabella 
McDonald,  sig  genert  til  mig  og  sagde:  „Præsident,  mine 
forældre  er  villige  til  at  lade  mig  gå  på  mission,  men  vi 
har  ingen  midlertil  det." 

„Søster  McDonald",  svarede  jeg,  „fortæl  dine  forældre, 
at  jeg  er  taknemmelig  for  deres  tilbud  og  for  din  tro  på  at 
blive  missionær.  Herren  vil  åbne  en  udvej  for  dig.  Jeg  vil 
være  tilbage  i  London  mandag  aften  og  vil  skrive  til  dig 
på  tirsdag." 

Ved  mit  skrivebord  tirsdag  morgen  begyndte  jeg  at 
åbne  de  mange  breve,  der  krævede  min  opmærksomhed. 
Et  af  dem  lød  således:  „Kære  præsident,  jeg  ønsker  at 
betale  for  en  missionær  i  seks  måneder  og  vedlægger 
min  første  månedlige  check."  Brevet  kom  fra  en  britisk 
officer  i  hæren,  medlem  af  Kirken,  stationeret  et  eller 
andet  sted  i  Frankrig.  Jeg  sendte  skyndsomt  et  brev  og 
checken  til  søster  McDonald,  som  derefter  udførte  en  god 
mission. 

Efter  at  have  fået  en  rejsetilladelse,  tog  jeg  til  Irland 
for  at  besøge  distrikterne  der.  Den  morgen,  jeg  nåede  til 
Belfast,  røg  byen  endnu  efter  et  volsomt  luftangreb.  Flere 
gaders  husrækker  og  butikker  lå  i  ruiner.  Befolkningen  i 
byen  var  chokerede.  Jeg  tilbragte  den  uge  med  at  besøge 
alle  vore  medlemmer. 

Om  søndagen  holdt  vi  vor  årlige  distriktskonference  i 
Belfast.  Vi  holdt  møde  om  eftermiddagen  på  øverste  etage 
i  en  fabriksbygning.  Den  lille  forsamling  på  omkring  45 
personer  var  flere  end  der  ellers  plejede  at  samles  efter 
et  så  frygteligt  luftangreb.  Vi  stod  igen  over  for  behovet 
for  fuldtidsmissionærer,  og  jeg  rejste  mig  op.  Da  jeg  så 
til  højre  opdagede  jeg  søster  Joan  Taggart  mellem  de  Hel- 
lige. 

„Søster  Taggart,  jeg  føler,  at  jeg  må  bede  dig  om  at 
gå  på  mission,  tror  du,  at  du  vil  være  villig  til  at  give 
6  måneder  af  din  tid  i  Herrens  tjeneste?" 


Hun  rejste  sig  op.  „Præsident,  jeg  er  villig  til  at  gå, 
men  jeg  har  ingen  midler,  min  mor  er  enke  og  min  eneste 
bror  er  i  den  britiske  marine.  Hans  månedsløn  er  så  lille, 
at  både  mor  og  jeg  må  arbejde." 

„Søster  Taggart,  jeg  er  taknemmelig  for  dit  tilbud.  Jeg 
er  ikke  bekymret  for  pengene.  Jeg  ønsker  at  give  dig  et 
løfte,  at  Herren  vil  åbne  en  udvej,  og  du  vil  få  de  penge, 
der  er  nødvendig  til  din  mission." 

„Jeg  er  villig  til  at  tage  af  sted." 

Så  så  jeg  mig  til  venstre.  „Søster  Banatyne",  sagde 
jeg,  „jeg  føler,  at  jeg  må  bede  dig  om  at  gå  på  en  kort 
mission.  Er  du  villig  til  at  hjælpe  Kirken  i  disse  krigstider?" 

„Jeg  er  villig  til  at  tage  af  sted,  men  som  De  ved, 
præsident,  må  alle  vi  5  piger  og  vor  bror  arbejde  for  at 
forsørge  vores  mor,  der  er  enke.,  og  os  selv." 

„Herren  vil  velsigne  dig  og  hjælpe  dig,  og  vejen  vil 
blive  beredt." 

Da  vi  sang  slutningssangen,  listede  et  spørgsmål  sig 
ind  i  mine  tanker.  Hvor  skulle  pengene  komme  fra? 

Efter  sangen  og  slutningsbønnen  kom  et  medlem  fra 
Dublin  gren  hen  til  mig.  „Præsident,  jeg  vil  være  lykkelig 
over  at  sørge  for  søster  Taggart  i  6  måneder."  Medens 
hun  var  ved  at  skrive  en  check,  stod  der  en  broder  ved 
bordet.  „Jeg  vil  hjælpe  søster  Banatyne  med  at  udføre  sin 
mission." 

Vort  afsluttende  møde  blev  afholdt  i  en  anden  bygning, 
og  forsamlingen  var  langt  større.  Efter  mødet  talte  en 
amerikansk  officer  til  mig.  „Præsident,  det  er  lang  tid 
siden,  at  jeg  har  kunnet  glæde  mig  over  i  den  grad  at  føle 
Herrens  Ånd  til  stede.  Vil  de  give  mig  en  mulighed  for 
at  hjælpe  endnu  en  missionær?"  Hans  støtte  blev  mod- 
taget med  taknemmelighed,  og  der  blev  kaldet  endnu  en 
missionær. 

Betroet  det  økonomiske  ansvar  for  den  britiske  mis- 
sion fik  jeg  overladt  en  sum  på  ca.  200  pund  Sterling 
(dengang  800  dollars)  som  missions-fond,  med  det  råd,  at 
passe  godt  på  disse  penge,  „for  du  får  måske  ikke  flere". 
Fra  de  månedlige  rapporter,  der  blev  indsendt,  var  tiende- 
og  fasteofferbeløbene  meget  ofte  mindre,  end  de  beløb, 
der  blev  søgt  om  fra  nogle  grene,  og  jeg  var  konstant 
bekymret  over,  hvordan  vi  skulle  klare  vore  økonomiske 
forpligtelser.  Breve,  sendt  ud  til  grenspæsidentskaberne 
for  at  opmuntre  medlemmerne  til  en  mere  trofast  over- 
holdelse af  tiendeloven  og  fasteofferet,  havde  ikke  hjulpet 
os,  og  jeg  var  bange  for,  at  vor  missions-reserve  ikke 
ville  række  ret  meget  længere,  skønt  vi  sparede  på  alle 
mulige  måder. 

Jeg  ville  nødigt  skrive  et  brev  til  Kirkens  hovedkontor 
om  økonomisk  hjælp,  da  jeg  stadig  huskede  det  råd,  der 
var  givet  mig.  Og  at  lukke  nogle  grene  var  utænkeligt. 

„Der  må  være  en  anden  udvej",  tænkte  jeg,  „en  bedre 
måde  at  løse  vore  økonomiske  problemer  på."  Så  hu- 
skede jeg  Herrens  råd:  „Bed,  og  der  skal  blive  dig  givet, 
bank  på  og  der  skal  blive  lukket  op  .  .  ." 

Jeg  bad  mere  og  mere  til  Herren  om  visdom.  En  dag 
efter  at  have  fastet,  fortalte  jeg  min  kone,  at  det  var  min 
hensigt  også  at  faste  næste  dag,  da  jeg  havde  så  meget  i 
mihe  tanker.  Hun  så  meget  bekymret  på  mig  og  sagde: 
„Du  må  hellere  spise  i  morgen  og  faste  i  overmorgen." 

Jeg  fulgte  min  hustrus  råd  og  fortsatte  i  35  dage  med  at 
faste  hver  anden  dag.  Dette  gjorde  jeg  i  al  ydmyghed 
uden  anden  grund  end  at  søge  Herrens  bistand  til  at 
løse  vor  missions  økonomiske  situation. 

Efter  afslutning  på  mine  fastedage  og  bønner,  fortalte 
jeg  mine  rådgivere,  at  gennem  disse  35  dage  havde  jeg 
ikke  modtaget  nogen  inspiration  om  penge  overhovedet  - 
heller  ikke  angående  tiende  eller  fasteoffer.  Det  eneste 
indtryk,  der  havde  præget  mine  tanker  og  forblevet  i  mit 
sind,  var  angående  nadveren,  og  jeg  følte  fortrøstning  til, 
at  der  i  denne  hellige  ordinanse  i  det  gengivne  Evangelium 
lå  svaret  og  løsningen  på  vore  finansielle  problemer. 

Før  vor  årlige  distriktskonference  holdt  vi  et  tidligt 
nadver-  og  vidnesbyrdmøde,  og  igen  følte  jeg  den  samme 
inspiration  og  fortrøstning.  Efter  at  brødet  og  vandet  var 
velsignet  og  uddelt  til  os  alle,  mediterede  jeg  over,  hvad 
vi  havde  gjort  ved  at  deltage  i  nadveren.  Vi  havde  bedt 
vor  himmelske  Fader  om  at  velsigne  brødet  og  vandet,  og 
vi  havde  efter  tur  sluttet  den  pagt  at  påtage  os  Hans  Søns 
navn,  altid  at  huske  Ham  og  holde  de  befalinger,  Han 
havde  givet  os.  Så  spurgte  jeg  de  tilstedeværende,  om  vi 
forstandigt  og  samvittighedsfuldt  havde  efterlevet  de  pag- 
ter, vi  havde  sluttet,  eller  om  vi  havde  deltaget  i  nadveren 
som  en  formssag?  Vi  kom  til  den  slutning,  at  svaret  på 
dette  kun  kunne  findes  i  hjertet  og  sindet  af  hver  enkelt. 
Jeg  mindede  de  tilstedeværende  om  Skriftens  ord,  at  nad- 
veren ville  blive  en  forbandelse  for  dem,  der  deltog  uvær- 
digt deri,  og  foreslog,  at  hver  gang  vi  deltog  i  nadveren, 


Det  er  på  tiden  at  lade  den  stakkels  dydige  mand 
i  fred,  fordi  man  bliver  flov  i  munden  blot  ved 
ordet:  et  dydigt  menneske;  fordi  man  har  forvand- 
let det  dydige  menneske  til  en  hest,  og  der  findes 
ikke  en  skribent,  som  ikke  rider  den  og  klør  den 
med  pisken  og  med  alt,  hvad  han  kan  finde  på,  fordi 
de  har  plaget  det  dydige  menneske  så  forskrækkeligt, 
at  der  nu  ikke  er  en  skygge  af  dyd  i  ham,  fordi  de 
hykler  og  laver  fromme  miner  med  det  dydige  men- 
neske. Nej,  det  er  på  tide  at  spænde  et  slyngelagtigt 
menneske  for. 

Nikolaj  Gogol 
(1809-1852) 


skulle  vi  stille,  med  bøjede  hoveder,  granske  vor  livs- 
førelse og  vore  hjerter,  så  vi  altid  ville  være  sanddru  over 
for  vore  pagter  og  hellige  forpligtelser  og  udvise  intelli- 
gent tro  i  vort  arbejde  og  vore  handlinger  over  for  Herren, 
så  vi  kunne  glæde  os  over  Hans  velsignelser. 

„Ingen  af  os  ønsker  at  bære  falske  vidnesbyrd.  Bevidst 
eller  ligegyldig  undladelse  af  at  betale  ti  procent  til  Herren 
eller  af  at  efterleve  Visdomsordet,  eller  af  at  overholde 
sabbatens  ånd  vil,  efter  min  mening,  udgøre  et  falsk  vid- 
nesbyrd for  vort  vedkommende.  Man  kan  ikke  deltage  i 
nadveren  og  bære  hellige  vidnesbyrd  overfor  Gud,  at  man 
vil  følge  Ham,  og  så  tilsidesætte  Hans  råd",  sagde  jeg. 

Jeg  blev  da  inspireret  til  at  give  dette  løfte:  „Jeres 
tiende  og  offerydelse  vil  vende  tilbage  til  jer  hundredefold 
som  jeres  arv  i  Zion,  når  Herren  kommer  igen." 

Den  virkning,  der  blev  opnået  gennem  min  appel,  var 
så  stor,  at  nogle  af  vore  medlemmer  for  en  tid  holdt  op 
med  at  tage  nadveren.  De  forstod.  Men  ikke  længe  efter 
erfarede  vi  med  glæde,  at  de  fleste  af  medlemmerne  igen 
tog  del  i  nadveren.  Det  blev  tilrådet  grenspræsidenterne 
ikke  at  udspørge  dem,  der  stadig  afholdt  sig  fra  at  deltage 
i  nadveren,  men  vise  dem  kærlighed  og  venlighed  og  be- 
søge dem  ofte.  Der  blev  lagt  særlig  vægt  på,  at  de,  der 
administrerede  nadveren,  skulle  oplæse  nadverbønnen 
med  tydelig  stemme  og  udtale  hvert  ord  klart  og  bestemt, 
for  det  var  en  sag  om  et  personligt  vidnesbyrd  og  pagt 
mellem  hver  enkelt  Sidste  Dages  Hellig  og  Herren. 

De  britiske  Hellige  tog  opfordringen  til  hjertet,  og  der 
var  beviser  på  udholdenhed  i  troen  og  anstrengelserne 
fra  deres  side.  De  månedlige  rapporter  var  opløftende,  og 
det  blev  ikke  nødvendigt  for  mig  at  bede  om  finansiel 
støtte  fra  Kirkens  hovedkontor. 

Det  varede  næsten  fire  og  et  halvt  år,  før  præsident 
Brown  var  i  stand  til  at  vende  tilbage  til  England  og  over- 
tage ansvaret  for  den  britiske  mission. 

På  det  tidspunkt  havde  vi  78  grene  og  14  distrikter 
under  det  lokale  Præstedømmes  ledelse.  Over  500  lokale 
missionærer  havde  arbejdet  under  krigen.  Tillige  havde 
105  britiske  fuldtidsmissionærer  udført  et  godt  missionær- 
arbejde.  Nogle  af  dem  havde  givet  af  deres  egne  midler 
og  arbejdet  i  seks  måneder,  andre  i  et  år,  mange  i  to  år 
og  én  ældste  arbejdede  i  tre  og  et  halvt  år.  Missionærer 
og  medlemmer  bar  vidnesbyrd  om  vidunderlige  velsignel- 
ser og  trosstyrkende  oplevelser. 

Den  britiske  mission  blomstrede  og  gik  fremad  i  krigs- 
årene. Antallet  af  dåbshandlinger  var  næsten  på  højde 
med  antallet  før  krigen.  Og  til  sidst  -  da  missionens 
regnskaber  blev  overgivet  til  præsident  Brown,  var  der  en 
beholdning  på  over  80  000  dollars  i  missionens  fonds  -  et 
lille  tegn  henimod  bygning  af  et  tempel  på  de  britiske  øer, 
dengang  (i  1944)  kun  et  svagt  håb. 

(Fjorten  år  senere  blev  templet  bygget  i  Surrey  amt, 
det  blev  indviet  den  7.  september  1958  af  præsident  David 
O.  McKay.) 

Vi  bad  Herren  om  hjælp,  og  vi  modtog  intelligens  - 
sandhedens  lys  -  og  vejledning  om,  på  hvilken  måde  vi, 
gennem  lydighed  mod  Hans  befalinger,  kunne  løse  vore 
egne  og  missionens  problemer  og  overleve,  med  troen  i 
behold,  anden  verdenskrigs  rædsler.  O 

BØRNENES 
SIDER, 


Sidste  Dages  Apostle 


Ved  hvert  billede  af  apostlene  er 
der  et  nummer.  Det  viser  i  hvilken 
rækkefølge,  de  blev  udvalgt.  Her  er 
citeret  nogle  ting  fra  deres  taler  ved 
Generalkonferencen  i  april  1968. 
Hvert  citat  har  et  nummer.  Hvis  du 
ønsker  at  få  at  vide,  hvem  der  sagde 
hvad,  kan  du  blot  sammenligne  det 
nummer  med  nummeret,  som  står  ved 
hvert  billede. 

„Må  vi  leve  efter  Hans  lærdomme, 
må  vi  efterligne  Hans  eksempel,  må  vi 
følge  i  Hans  fodspor  mod  det  evige 
liv...  "(12) 

„Jeg  ved,  at  Gud  lever,  at  Han  er 
den  største  magt  i  himlen  og  på  jor- 
den. Jeg  bærer  vidnesbyrd  om  Jesu 
Kristi  guddommelighed,  menneskehe- 
dens Frelser."  (10) 

„Enhver  sand  Guds  tjener,  som  er 
sendt  i  Hans  navn  for  at  udføre  de  hel- 
lige ordinanser  inden  for  Evangeliet, 
siger,  at  han  ved  og  bærer  vidnesbyrd 
om,  at  han  har  set ..."  (8) 

„Kristi  Evangelium  er  en  lampe  i 
vore  hænder,  som  leder  os  ind  på  det 
rette  spor."  (6) 

„Ingen  mennesker  kan  vedbli- 
vende leve  i  frihed,  medmindre  deres 


regering  er  bygget  på  tro  på  Gud  og 
på  en  eksisterende  moralsk  lov."  (4) 

„Lyt  til  lederne  af  denne  Kirke  og 
følg  deres  fodspor  i  oprigtighed,  hvis 
du  ønsker  at  lære,  ikke  kun  ved  at  stu- 
dere men  også  ved  at  tro. "  (2) 

„Jeg  håber  ikke,  at  nogen  af  de  til- 
stedeværende mænd  og  kvinder 
nogensinde  vil  glemme  vor  Profets 
vidnesbyrd."  (11) 

„Bøn  er  noget,  der  ydmyger  sjæ- 
len." (1) 

„Hav  tro.  Arbejd,  studer  og  forbe- 
red dig."  (9) 

„Gud  skænker  mennesket  omven- 
delse og  giver  til  os,  som  bærer  dette 
vidnesbyrd,  styrke  til  at  leve  op  til 
vort  ansvar."  (7) 

„Herren  vil  velsigne  alle  dem  der 
elsker  og  efterlever  Hans  bud."  (3) 

„Hvad  enten  vi  er  villige  til  at  ind- 
rømme det  eller  ej,  er  vort  største  be- 
hov det  at  vende  os  mod  Gud."  (5) 

Da  Frelseren  levede  på  jorden, 
kaldte  Han  tolv  mænd  som  apostle. 
Her  er  billeder  af  de  tolv  mænd,  som 
er  blevet  kaldet  til  at  være  Hans 
apostle  i  dag.  Ved  du  hvem  de  er? 
Kan  du  skrive  deres  navne  under 
hvert  billede? 

Det  er  sjovt  at 


AF  ROBERTA  L  FAIRALL 


Du  kan  tegne  alle  disse  dyr,  hvis  som  det  er  vist,  for  at  tegne  de  andre 

du  først  tegner  „pinde"  -  egernet.  Tegn  dyr. 

stregerne  som  vist  på  billedet:  byg  Anbring  den  færdige  tegning  på 
derefter  disse  op,  så  billedet  bliver  farvet  karton,  så  har  du  en  fin  udstil- 
færdigt. Byt  derefter  om  på  detaljerne,  Ung.  O 
såsom  halerne,  ørerne  eller  fødderne 

Hvad  en  bold  er  til! 


AF  SERENE  S.  DAVIS 

En  bold  er  til  at  kaste  højt  op  i  luf- 
ten, når  du  er  lykkelig  og  har  lyst  til 
at  synge. 

En  lille  bold  er  til  at  tage  med  dig 
overalt  -  puttet  dybt,  dybt  ned  i  lom- 
men. 

En  stor  bold  er  til  at  lege  med  ved 
stranden;  til  at  gemme  dig  bagved, 
når  der  kommer  en  kæmpebølge. 

En  bold  er  til  for  at  din  nye  hunde- 
hvalp kan  løbe  efter  den,  når  du  kaster 
den  tværs  over  græsplænen. 

En  rød  og  blå  og  gulstribet  bold  er 
til  din  bedste  ven,  når  han  har  fød- 
selsdag. 

En  bold,  som  piber  med  en  blød, 
luftig  klang,  er  til  din  nye  lillebror  eller 
søster. 

En  bold  er  til  at  trille  med,  ned  ad 
den  stejle  bakke  og  lade  alle  dine  ven- 
ner løbe  efter  den. 


En  bold  er  til  for  at  lave  spektakel 
på  en  stenvæg  eller  en  stille  blød  lyd 
når  den  rammer  jorden. 

En  bold  er  til  at  lægge  sig  hen  over 
på  maven  og  rulle  af  sted  og  lege  at 
man  er  en  edderkop  -  eller  en  blæk- 
sprutte. 

En  bold  er  til  at  kaste  højt  op  på 
taget  og  holde  vejret,  indtil  den  kom- 
mer rullende  ned  igen. 

En  hoppende  bold  er  til  at  tælle 
ved  -  og  til  at  synge  sammen  med. 

Og  til  at  klappe  med  hænderne  i 
takt  -  og  bare  kigge  på,  når  den  hop- 
per op  og  ned  -  helt  af  sig  selv. 

Og  når  nogen  ser  bedrøvet  ud,  og 
slet  ikke  leger  med  noget  som  helst, 
så  er  bolden  til  for  at  få  ham  til  at 
smile  til  dig  og  løbe  efter  bolden  med 
dig  og  le  og  fnise, 

og  blive  din  nye  ven!  Fordi  det 
bedste  af  alt  er^^o^hold  er  til  at 

Forbind  prikkerne  og 
find  ud  af,  hvad  det  er 
der  sker. 

FLORENCE  PINNOCK 


Mødres  ansvar 


Ingen  i  denne  verden  er  fuldkommen;  den  daglige  ud- 
fordring består  derfor  i  at  arbejde  hen  imod  at  blive  en 
hel  del  bedre,  end  vi  er  nu.  Opgaven  som  moder  fylder 
hvert  minut  af  vor  dag.  Men  i  denne  opgave  er  der  en 
mulighed  for  hver  af  os  til  at  udvikle  og  forbedre  os.  De 
følgende  punkter  er  rettet  mod  alle  kvinder,  som  bærer 
betegnelsen  „moder". 

1 .  Man  glemmer,  at  hun  er  et  selvstændigt  menneske, 
et  ganske  specielt  menneske,  med  sine  egne  ret- 
tigheder. 

En  moder  glemmer  sommetider  fuldstændigt  sig  selv 
i  sin  daglige  kamp  for  at  leve  og  virke  for  sin  familie,  så 
de  helt  glemmer  hende.  Man  tager  det  for  givet,  at  hun 
er  der,  man  ser  hende  i  virkeligheden  ikke,  man  hører  eller 
mærker  hende  heller  ikke,  man  tager  ikke  hensyn  til 
hende  -  hun  bliver  en  vane  for  familien.  Selve  hendes 
udholdenhed  gør,  at  man  ikke  bemærker  hende;  hendes 
villighed  til  at  tjene  gør  hende  usynlig.  At  leve  og  at  yde 
er  en  dobbeltsporet  vej.  Hun  bør  ikke  fratage  familien  det 
privilegium,  det  er  at  gøre  noget  for  hende.  Et  menneske 
bliver  mere  respekteret,  hvis  det  respekterer  sig  selv.  Og 
en  moder  skal  tage  sig  tid  til  at  finde  ud  af  sig  selv  og 
opretholde  sin  selvrespekt,  for  at  føle  sig  som  et  selv- 
stændigt væsen  med  egne  rettigheder. 

2.  Det  glemmes,  at  hun  er  hustru. 

Der  er  nogle  kvinder,  som  kun  er  hustruer,  til  deres 
første  baby  er  født.  Så  tager  moderinstinktet  fuldstændig 
overhånd,  og  manden  må  -  hvis  hun  i  det  hele  taget  skæn- 
ker ham  nogen  opmærksomhed  -  være  tilfreds  med  at 
blive  moderligt  behandlet.  Når  hun  bærer  sig  sådan  ad, 
begår  hun  en  stor  uretfærdighed  mod  sig  selv,  fordi  dette 
at  være  sin  mands  hustru  og  hans  elskede  er  en  af  livets 
største  privilegier  og  glæder.  En  mand  trænger  lige  så 
meget  til  sin  hustru,  som  børn  trænger  til  en  moder,  og  en 
kvinde  kan  udmærketvære  begge  dele. 

3.  Børnene  hænger  for  meget  i  deres  mors  skørter. 
Visse  kvinder  binder  knuderne  for  hårdt,  så  børnenes 

liv  bliver  en  fortsættelse  af  deres  eget.  En  kvindes  opgave 
er  at  pleje  dem,  ikke  at  kvæle  sine  børn. 

4.  Hun  skal  leve  for  sine  børn,  i  stedet  for  at  leve  med 
sine  børn. 

Forældre  ejer  ikke  deres  sønner  og  døtre;  disse  børn 
har  de  kun  fået  som  lån  af  vor  himmelske  Fader  for  en 


meget  kort  tid.  Det  er  en  kvindes  mulighed  og  pligt  at 
vejlede  og  undervise  sine  børn  om,  hvorledes  de  ska! 
blive  store  og  stærke.  Hver  dag  lærer  hun  dem  skridt  for 
skridt  at  gå;  hun  kan  ikke  gå  for  dem.  Fra  det  øjeblik  et 
barn  bliver  født,  er  det  modernes  opgave  at  hjælpe  dem  at 
blive  selvstændige,  ærlige,  venlige  voksne  mennesker, 
som  i  deres  eget  liv  er  rede  til  at  begynde  denne  familie- 
cirkel om  igen.  Når  den  kommer,  trækker  moderen  vejret 
dybt,  læner  sig  tilbage  og  glæder  sig  over  sine  børn  og 
børnebørn. 

5.  Man  forventer  sommetider  for  meget  af  et  barn; 
det  er  ikke  en  miniature-voksen. 

Man  bør  ikke  forvente  af  et  barn,  at  det  skal  opføre 
sig  som  en  voksen.  Erfaringerne  påvirker  handlingerne, 
og  efterhånden  som  et  barn  høster  sine  erfaringer,  kan 
man  kun  forvente,  at  det  handler  i  overensstemmelse  med 
sin  alder.  Et  barn  kan  miste  al  tillid  til  sig  selv,  hvis  dets 
moder  ustandseligt  forventer  det  umulige. 

6.  Når  moderen  bliver  alt  for  optaget  uden  for  hjem- 
met. 

Når  en  moder  bliver  alt  for  stærkt  engageret  uden  for 
hjemmet,  må  hun  betale  det  dyrt.  Børn  har  behov  for  den 
tryghed,  det  giver,  når  moderen  hele  tiden  tager  sig  af 
dem.  Denne  følelse  af  familie-enhed  og  tryghed  får  de  i 
direkte  forhold  til  det  mål  af  opmærksomhed,  betænksom- 
hed og  kærlighed,  en  moder  giver  sin  familie.  Hvis  en 
moder  breder  sig  over  for  meget,  kan  det  give  ulykkelige 
resultater. 

7.  Hvis  man  ikke  afsætter  tydelige  fodspor,  som  bør- 
nene kan  følge. 

En  moders  eksempel  har  stor  magt.  Hvorledes  hun 
handler  og  reagerer,  kaster  en  varig  skygge  over  hendes 
børn.  De  behøver,  at  man  opstiller  et  bestemt  mønster  for 
dem.  Som  moder,  så  barn:  Hvilket  ansvar  en  moder  har! 

8.  Hvis  hun  ikke  lærer  sine  børn  at  blive  „ladies"  og 
„gentlemen". 

Venlighed,  ynde,  høflighed,  belevenhed  og  kultur  må 
stråle  ud  fra  moderen,  hvis  hendes  børn  skal  kunne  lære 
at  opføre  sig  som  velopdragne  mænd  og  kvinder.  Hvis  en 
moder  til  enhver  tid  er  en  „dame",  vil  hendes  datter  også 
blive  en  dame;  hendes  sønner  vil  lære,  hvorledes  man  be- 
handler en  dame  og  vil  altid  være  „gentlemen". 

(Forts,  på  side  260) 

REX  D.  PINEGAR 


Planlæg  din  Lektiepræsentation 


1.  del 


Som  lærer  i  Kirken  burde  du  være  fuldstændig  klar 
over  dit  store  ansvar  og  vedblivende  søge  Herrens  hjælp 
til  at  møde  den  udfordring,  det  er  at  undervise  i  Evange- 
liet. De  følgende  forslag  kan  være  en  hjælp  til  din  inspira- 
tion og  dit  vidnesbyrd. 
Vejledning  for  planlægning. 

1 .  Afsæt  en  bestemt  tid  og  find  et  bestemt  sted,  hvor  du 
kan  planlægge  din  lektie.  Sørg  for  at  have  dit  materiale 
bekvemt  for  hånden  -  Standardværkerne,  lektiehæfter, 
lærervejledning,  Den  danske  Stjerne,  papir  og  blyant. 

2.  Husk  at  bede.  Begynd  din  planlægning  med  at  konsul- 
tere Mester-planlæggeren.  Det  er  Hans  Evangelium,  du 
lærer  Hans  børn.  Bøn  om  hjælp  til  at  planlægge  og 
præsentere  lektiematerialet  er  altid  en  forudsætning  for 
at  kunne  undervise  med  Ånden. 

3.  Nedskriv  hovedpunktet.  Hovedpunktet  er  den  grund- 
vold, som  undervisningen  i  lektien  gives  ud  fra.  Det, 
at  hæfte  lektien  på  ét  hovedpunkt,  giver  den  en  syns- 
vinkel -  et  focus  -  og  sørger  for,  at  både  lærer  og 

elev  bliver  på  det  samme  spor.  Under  hovedpunktet 
kan  du  så  skrive  de  underpunkter,  der  skal  undervises 
i.  Dette  skaber  omridset  af  din  lektie. 
For  at  bestemme  hovedpunktet  bør  du  læse  lektiemate- 
rialet igennem,  samt  bede.  Tænk  på  det  egentlige  for- 
mål med  lektien.  Find  de  største  evangeliske  lære- 
sætninger eller  principper,  som  skal  indpodes  i  ele- 
verne og  skriv  dem  ned. 

4.  Bestem  lektieformålet.  Lektieformålet  er  den  måde, 
hvorpå  en  elev  reagerer,  når  han  forstår  hovedpunk- 
tet. Læs  lektiematerialet  endnu  en  gang,  Tænk  denne 
gang  på  de  mulige  måder,  hvorpå  hver  elev  vil  reagere 
over  for  sin  forståelse  af  hovedpunktet.  Spørg  dig  selv: 
„Hvad  kan  eleven  gøre  for  at  vise,  at  han  kan  efterleve 
dette  evangeliske  princip?"  Husk  formålet  er  at  få  ele- 
ven til  at  gøre  noget  med  eller  ved  det,  han  har  for- 
stået. Nedskriv  dine  lektieformål. 

5.  Planlæg  belærende  aktiviteter.  Efter  at  have  bestemt 
lektieformålene  besvar  da  følgende: 


a)  Fremvisning.  Hvad  kan  jeg  gøre  for  at  vise  hoved- 
punktet for  eleverne?  (Se  punktet  om  lærer-hjæl- 
pemidler her  i  artiklen). 

b)  Diskussion.  Hvad  kan  jeg  gøre  for  at  få  eleverne 
til  at  diskutere  hovedpunktet  (1)  med  hinanden  og 
(2)  med  mig? 

c)  Anvendelse.  Hvad  kan  jeg  gøre  for  at  få  hver  elev 
til  at  anvende  hovedpunktet  (1)  i  klassen  og  (2)  ef- 
ter klassen? 

Nedskriv  herefter  dine  belærende  aktiviteter. 


få  eleverne  til  at  gøre  for  at  (1)  anvende  dagens  hoved- 
punkt (aktivitet)  eller  (2)  forberede  sig  på  næste  uges 
lektie  (studere,  aktivitet)?" 
Nedskriv  de  opgaver,  der  skal  gives  til  hver  elev. 

8.  Find  lærer-hjælpemidler.  Efter  at  have  læst  lektiens 
indhold  anden  gang  kan  du  bestemme,  hvilken  slags 
hjælpemidler  der  behøves  for  effektivt  at  illustrere 
hovedpunktet  samt  dets  underpunkter  eller  til  at  sti- 
mulere klassen  til  at  diskutere  hovedpunktet  og  dets 
underpunkter. 


/V**> 


6.  Vurdering.  Det  er  nødvendigt  for  eleven  at  vide,  hvor- 
når han  har  opfyldt  lektiens  krav,  og  ligeledes  hvornår 
og  om  han  har  lært,  hvad  du  har  præsenteret  for  ham. 
Spørg  dig  selv:  „Hvordan  kan  jeg  finde  ud  af,  om  ele- 
ven har  fattet  hovedpunktet  eller  ej?"  Sådan  en  vur- 
dering kan  gennemføres  i  klassen  ved  hjælp  af  en 
prøve  -  mundtlig  eller  skriftlig  -  ved  at  gennemgå 
eventuelle  skriftsteder  eller  ved  at  få  eleverne  til  at 
nedskrive  spørgsmål  baseret  på  lektien  etc.  Uden  for 
klasseperioden  kan  eleverne  indbydes  til  at  vurdere 
deres  anvendelse  af  dagens  hovedpunkt  gennem  bru- 
gen af  et  skema,  ved  at  udføre  en  særlig  gerning  eller 
ved  at  forberede  sig  på  at  rapportere  om  fremgang  i 
næste  klasseperiode. 
Vælg  et  middel  til  vurdering  og  nedskriv  det. 

7.  Uddel  opgaver.  En  passende  opgave  får  eleverne  im- 
pliceret i  at  efterleve  de  evangeliske  principper,  der 
undervises  i.  Du  kan  spørge  dig  selv:  „Hvad  kan  jeg 


Forslag  til  hjælpemidler: 

a)  Billeder,  dokumentaroptagelser,  diagrammer,  lys- 
billeder, film  etc. 

b)  Grammofonplader,  båndoptagelser,  taler  af  med- 
lemmer af  klassen  etc. 

c)  Mennesker,  hvis  livsoplevelser  demonstrerer  de 
positive  sider  eller  aspekter  ved  at  efterleve  de 
evangeliske  principper,  der  undervises  i.  Husk  at 
tænke  på,  om  eleverne  vil  reagere  gunstigt  over  for 
vedkommende  person. 

Fremstil  eller  anskaf  hjælpemidlerne.  Undersøg  Den 
danske  Stjerne  og  andre  af  Kirkens  blade,  kontakt 
specialisten  i  undervisningsmateriel  eller  wardets  bib- 
liotekar. 

Punkterne  3  til  7  er  vigtige  bestanddele  for  at  få  succes 
med  planlægningen.  Du  vil  finde  større  tilfredsstillelse  ved 
din  lektiepræsentation,  når  du  har  disse  punkter  inkluderet 
i  din  planlægning.  O 

NADVERVERS  FOR  AUGUST 
Senior  Søndagsskole 

„. .  .  Ingen  kan  komme  ind  i  Guds 
rige,  hvis  ikke  han  bliver  født  af  vand 
og  Ånd."  (Johannes  3:5) 

Junior  Søndagsskolen 

„. . .  Jeg  vil  gå  og  gøre  det,  som 
Herren  har  befalet."  (1  Nephi  3:7)    O 


fe 


i 


f 

i 


^p 


É 


i 


r 


S 


f 


t±  i  i  i 

r  r'r  r 


$ 


T 

i 


£ 


^^ 


Melvin  W.  Dunn 


r  r  r  r 


É 


^ 


^ 


-S P-JB i" 


É 


£ 


^T 


#É 


r 


T 


i 


f 


*= 


sr»- 


r 


is 


Fællesrecitation,  den  7.  september  1969 

De  to  skriftsteder  bør  læres  udenad  i  løbet  af  august  af  eleverne  i  kursus  9  og  13.  Hver  klasse  reciterer  et  skriftsted 
ved  søndagsskolens  forprogram  fastesøndag. 

Kursus  9 

(I  dette  skriftsted  forsikrer  Jesus  os  om,  at  gennem  tro  kan  vi  modtage  de  ting  vi,  beder  om  i  vore  bønner.) 

„Alt,  hvad  I  beder  om  i  jeres  bøn,  det  skal  I  få,  hvis  I  tror."  (Mattæus  21 :22) 

Kursus  13 

(I  dette  skriftsted  fortæller  Paulus  os  den  glædelige  nyhed,  at  ligesom  Adam  bragte  døden  over  mennesket,  har  vi  nu 
gennem  Kristi  soning  sikkerhed  for  at  opstå  fra  graven.) 

„Thi  ligesom  alle  dør  i  Adam,  således  skal  også  alle  levendegøres  i  Kristus."  (1.  Kor.  15:22) 


(Forts,  fra  side  257) 


9.  Hvis  hun  mister  sin  sans  for  humor. 

En  moder  er  hjemmets  ligevægtsmåler,  man  skal  altid 
kunne  mærke  hendes  gode  humør.  Under  hverdagslivets 
travlhed  kan  der  nemt  udvikles  en  anspændthed,  og  en 
moder  kan  miste  sin  sans  for  humor.  Hun  er  den,  som 
skaber  atmosfæren;  solskin  og  munterhed  bør  udstråle 
fra  hende,  så  livet  ikke  føles  alt  for  tungt  og  glæden  ved 
blot  at  leve  ikke  forsvinder. 

10.  Når  hun  arbejder,  til  kræfterne  er  udtømt. 

Det  er  sandt,  at  en  moders  arbejde  aldrig  er  slut;  men 
en  udslidt  moder  er  næsten  intet  værd.  „Slid  og  slæb"  er 
ikke  noget  smukt  udtryk,  og  hvis  en  moders  livsførelse 
føles  som  slaveri,  er  det  ikke  godt.  Sådanne  ord  som 
organisering,  kærlighed,  godt  humør,  humoristisk  sans  og 
sammenhold,  fjerner  dette  „slid  og  slæb".  Tænk  over  hvert 
af  disse  ord  og  prøv  så  på  at  anvende  dem  hver  dag.  Hvis 
man  gør  det,  kan  livet  være  smukt  og  en  moder  ganske 
vidunderlig.  O 

Planlagt  fysisk  aktivitet  i  vor  dagligdag  er . 


En  sundhedsregel,  der  lønner  sig. 


AF  WILLIS  D.  WYNN 


Kirken  ofrer  vi  med  rette  en  hel  del  opmærksomhed 
på  de  skadelige  virkninger  ved  tobak,  alkohol  og  varme 
drikke.  Men  ofte  lægger  vi  mindre  mærke  til  andre  sund- 
hedsregler,  der,  hvis  de  bliver  efterlevet,  vil  fremme  vort 
åndelige  og  fysiske  velvære. 

Automatiseringen  erstatter  mange  af  de  fysiske  krav, 
der  er  forbundet  med  erhvervs-virksomhed,  forretnings- 
forpligtelser,  fritidsinteresser  og  almindeligt  husligt  ar- 
bejde. I  forbindelse  med  et  forfald  i  motionsudfoldelserne 
blandt  bs,  er  der  en  stigning  i  de  anspændelses-frem- 
mende elementer  i  vort  samfund. 


(1)  En  af  Joseph  Smiths  venner  oplyser,  at  Profeten  i  1838,  medens  han 
studerede  græsk  og  latin,  „når  han  blev  træt  af  at  studere  plejede  at  gå  hen 
for  at  lege  med  børnene  uden  for  huset  for  på  den  måde  at  give  sig  selv 
motion.  Derefter  ville  han  så  vende  tilbage  til  sine  studier  .  .  ." 

Ældste  William  M.  Allred  siger,  at  han  engang  har  hørt  Profeten  ret- 
færdiggøre sig  selv,  fordi  han  legede  med  de  unge,  med  følgende  historie: 
„En  bestemt  profet  sad  i  skyggen  af  et  træ  og  underholdt  sig  selv,  da  en 
jæger  med  sin  bue  og  pil  kom  forbi  og  irettesatte  ham. 

Profeten  spurgte  ham,  om  han  holdt  buen  spændt  hele  tiden.  Jægeren 
svarede,  at  det  gjorde  han  ikke.  Profeten  spurgte  ham  hvorfor,  og  han 
svarede,  at  buen  så  ville  miste  sin  spændstighed.  Profeten  svarede  så,  at 
det  var  på  samme  måde  med  hans  sind,  han  ønskede  ikke,  at  det  skulle 
være  anspændt  hele  tiden."  (Fra  Stories  about  Joseph  Smith,  the  Prophet, 
samlet  af  Elwin  F.  Parry,  The  Deseret  News  Press,  Salt  Lake  City,  Utah, 
1934,  page  28,  29,  31.) 

(2)  (Page  28):  Physical  Activity  and  Your  Heart,  The  American  Heart  Asso- 
ciation, New  York,  N.Y. 


I  vore  forsøg  på  at  slippe  for  arbejde  gennem  automa- 
tisering, overser  vi  et  vigtigt  middel  til  at  formindske  an- 
spændelserne -  nemlig  fysisk  aktivitet.  Vi  har  længe  vidst, 
at  fysisk  aktivitet  har  en  gavnlig  virkning  på  det  menne- 
skelige legeme,  men  de  problemer  og  krav,  der  stilles  os  i 
dag,  burde  få  os  til  at  tænke  på  denne  viden,  som  en  af 
sundhedsreglerne.  (1) 

At  være  fysisk  i  form 

Vendingen  „fysisk  i  form"  kan  betragtes  fra  adskillige 
synsvinkler.  En  person  føler  måske,  at  han  er  fysisk  i  form, 
hvis  han  er  fri  for  sygdomme  og  har  tilpasset  sig  efter  de 
fysiske  betingelser,  der  angår  hans  almindelige  velvære. 

Et  mere  fuldstændigt  syn  på  det  at  være  i  form  må 
foruden  de  ovennævnte  kriterier  -  almindelig  sundhedstil- 
stand og  velvære  -  også  omfatte  andre  ting:  de  reserver, 
der  sætter  én  i  stand  til  at  bevæge  sig  med  vigør,  det  at 
udføre  pligter  og  ansvar  med  begejstring  og  energi;  det 
krydderi,  der  skal  til  for  at  leve  op  til  selskabelige,  sam- 
fundsmæssige og  fritidsbetonede  interesser,  samt  de  fy- 
siske og  åndelige  reserver,  som  nødsituationer  kræver  af 
os  med  mellemrum  gennem  vort  liv.  Det,  at  være  i  form  er 
ingen  gave,  og  det  kommer  heller  ikke  automatisk  ved 
blot  at  afstå  fra  alkohol,  tobak  og  varme  drikke  og  ved  at 
holde  en  passende  diæt.  Tværtimod  kan  det  at  være  i  form 
sammenlignes  med  ens  religiøse  overbevisning  -  der  må 

hele  tiden  arbejdes  for  sagen.  Det  opnås  gennem  regel- 
mæssigt lægetilsyn,  passende  diæt,  en  forståelse  af  krop- 
pens funktioner  og  regelmæssig  fysisk  aktivitet. 

Forskellige  slags  øvelser 

Eftersom  helbredet  er  noget  personligt,  må  de  aktivi- 
teter, der  anbefales,  være  baseret  på  individuelle  interes- 
ser og  krav.  Der  findes  adskillige  øvelser,  der  kan  an- 
vendes til  at  opnå  forskellige  grader  af  „kondition". 

1.  Modstands  —  eller  isometriske  øvelser:  Disse  øvel- 
ser sætter  en  muskelgruppe  op  imod  en  anden  muskel- 
gruppe eller  op  imod  en  genstand,  der  yder  modstand. 
Disse  stillestående  modstandsøvelser,  der  udføres  i  6  til 
10  sekunder,  er  passende  til  at  udvikle  musklerne.  De  kan 
opbygge  en  god  fysik,  men  udført  alene  bidrager  de  kun 
lidt  til  at  udvikle  en  god  fysisk  form. 

2.  Isotoniske  eller  dimensionsøvelser:  Disse  udfoldel- 
ser kræver  bevægelse  eller  en  række  af  bevægelser  af  led 
og  muskler.  Gymnastik  uden  redskaber,  vægtløftning,  at 
svinge  en  golfkølle  samt  ringspil  er  typiske  isotoniske 
øvelser.  De  er  værdifulde  for  udviklingen  af  styrke,  be- 
vægelighed, balance  og  koordinering  og  kan  udvikle  ud- 
holdenhed, hvis  de  bliver  benyttet  intenst  gennem  til- 
strækkelig lang  tid. 

3.  Intensive  eller  krævende  øvelser:  Øvelser,  der  kræ- 
ver en  voldsom  energiudfoldelse  i  et  kort  tidsrum,  er  me- 
get krævende  for  legemet  og  falder  inden  for  denne  kate- 
goris rammer.  Aktiviteter  såsom  sprint  i  svømning,  løb 
eller  cykelløb  er  typiske  intensive  aktiviteter.  På  grund  af 
kravene  til  legemet,  er  disse  aktiviteter  forbeholdt  de  per- 
soner, der  er  i  en  god  kondition. 

4.  Udholdenhedsøvelser  eller  „aerobics":  Disse  øvel- 
ser styrker  blodomløbet  og  fører  til  den  kondition,  som  de 
fleste  voksne  rent  fysisk  skulle  stræbe  efter  at  opnå.  Tra- 
veture, svømning,  skiløb,  cykling,  håndbold  og  golf  er 
eksempler  på  øvelser,  der,  hvis  de  begynder  gradvist  og 
regelmæssigt  udføres  gennem  et  bestemt  tidsrum,  op- 
bygger udholdenhed  og  fremmer  det  fysiske  velvære. 

Virkningerne  af  et  træningsprogram 

Hvad  er  belønningen  for  at  være  i  fysisk  form?  „The 
American  Heart  Association"  foreslår: 


Lege  og  legemsøvelser  skal  udgøre  en  del  af  un- 
dervisningen: løb,  brydning,  musik,  dans,  jagt  og 
ridning.  Jeg  vil,  at  god  ydre  optræden  og  evnen 
til  at  omgås  mennesker  og  til  at  føre  sig  skal  ud- 
vikles side  om  side  med  sjælen.  Det  er  ikke  den  sjæl, 
man  opdrager,  det  er  heller  ikke  et  legeme,  det  er 
et  menneske;  de  to  ting  må  ikke  skilles  ad. 

Montaigne 
(1533-1592) 


Personer,  der  udfører  legemligt  arbejde,  er  tilbøjelige 
til  at  have  færre  hjerteanfald  end  dem,  der  har  et  stille- 
siddende arbejde.  Hvis  disse  førstnævnte  personer  får 
et  hjerteanfald,  har  anfaldene  en  tilbøjelighed  til  at  vise 
sig  på  et  senere  tidspunkt  i  livet  og  være  mindre  alvor- 
lige . . . 

Regelmæssige  øvelser  bringer  øjeblikkelige  resulta- 
ter, og  de  nedsætter  tilmed  risikoen  for  hjerteanfald. 
Blodets  cirkulation  forbedres  gennem  hele  dit  legeme. 
Lunger,  hjerte  og  andre  organer  og  muskler  arbejder 
sammen  på  en  mere  effektiv  måde.  Du  kan  udføre  mere 
og  bliver  ikke  så  let  træt.  Du  får  mere  smag  på  tilværel- 
sen, større  modstandsdygtighed  over  for  stress  og  an- 
spændelser. Fysisk  aktivitet  sørger  for  en  god  afladning 
af  opbygget  anspændthed  og  hjælper  dig  til  at  slappe  af 
under  hvile  og  søvn. 

Det  er  lettere  at  holde  din  vægt  på  det  normale.  Det, 
at  bære  på  overvægt,  øger  risikoen  for  et  hjerteanfald. 

Dit  udseende  bliver  forbedret  gennem  en  bedre  hold- 
ning og  en  spændstigere  figur.  (2) 

Forskningsresultater  foretaget  af  læger,  fysiologer, 
hjertespecialister  og  psykologer  bliver  ved  med  at  pege 
på  den  kendsgerning,  at  personer,  der  er  engageret  i 
regelmæssige  øvelser,  vil  være  aktive  i  længere  tid,  mere 
modstandsdygtige  over  for  nedbrydende  sygdomme, 
mindre  anspændte  og  bekymrede  og  mere  produktive  i 
deres  daglige  gerning. 

Hvordan  man  begynder 

Følg  disse  vigtige  trin  når  du  skal  begynde  dit  kondi- 
tionsprogram: 

1 .  Få  en  lægeundersøgelse  og  diskutér  din  plan  med 
din  læge.  Få  hans  meninger,  råd  og  mulige  advarsler  med 
på  vejen.  (En  årlig  lægeundersøgelse  burde  være  én  af 
dine  personlige  sundhedsregler.) 

2.  Opbyg  en  plan  og  et  mål.  Der  er  mange  øvelses- 
programmer tilpasset  alle  aldre  og  interesser. 

3.  Bestem  din  øvelses-tidstabel  -  minimum  er  3  dage 
om  ugen  -  og  byg  så  gradvist  din  tidstabel  op  til  fra  30 
til  60  minutter  dagligt. 

4.  Begynd  langsomt  og  byg  gradvist  op  for  at  undgå 
overdreven  stivhed  eller  skader.  Det  har  krævet  adskillige 
år  at  bringe  dig  i  din  nuværende  tilstand.  Brug  nogle 
måneder  til  at  komme  i  form  igerf. 

5.  Stå  fast.  Indse  at  det  vil  kræve  tid  og  anstrengelser, 
for  at  du  kan  nå  dit  mål.  Undgå  pjatten  og  at  skyde  gen- 
veje. 

6.  Find  behagelige  fritidsadspredelser.  Udelukkende 
„træning"  kan  være  et  slid. 

7.  Bliv  ved.  Resultaterne  er  anstrengelserne  værd. 

8.  Planlæg  øvelser,  der  involverer  hele  familien  - 
spadsereture,  udflugter,  skiløb,  svømning,  bowling  og 
havearbejde. 

Fysisk  aktivitet  vil  forøge  værdien  af  opfyldelsen  af  det 
løfte,  som  Visdomsordet  giver  os,  nemlig  at  vi  vil  blive  i 
stand  til  at  „løbe  og  ikke  blive  trætte,  og  gå  og  ikke  blive 
matte".  Q 

Man  finder  venner  i  GUF 


„Søg,  så  skal  I  finde,"  sagde  Herren.  Hvis  man  søger 
en  ven,  vil  denne  ven  bestemt  kunne  findes  i  GUF.  Stan- 
darder og  idealer  som  trofasthed,  loyalitet,  kærlighed,  ska- 
bende evner  o.  s.  v.  bliver  opretholdt  af  GUF-medlem- 
merne.  GUF  sørger  for  ugentlige  sammenkomster,  som 
kulminerer  i  evige  venskaber. 

Profeten  Joseph  Smith  sagde  i  et  budskab,  som  er 
skrevet  på  forsatsbladet  af  mange  udgaver  af  missionær- 
håndbogen: „Gå  omkring  i  al  ydmyghed,  i  nøgternhed  og 
prædik  om  Jesus  Kristus  og  Hans  korsfæstelse,  ikke  for 
at  strides  med  andre  på  grund  af  deres  tro  eller  religions- 
system,  men  for  at  stræbe  efter  en  fast  kurs.  Dette  giver 
jeg  som  en  befaling,  og  de,  som  ikke  følger  den,  vil  ned- 
kalde forbandelse  over  deres  hoveder,  mens  de,  som  føl- 
ger den,  altid  vil  være  fyldt  med  Helligånden.  Dette  ud- 
talerjeg som  en  profeti." 

Det  kan  siges,  at  GUF  er  et  af  midlerne,  hvorved  denne 
profeti  er  opfyldt,  for  GUF-programmet  er  åbent  for  alle 
ikke-medlemmer  såvel  som  medlemmer,  ikke  for  at  stri- 
des med  andre  på  grund  af  deres  tro  eller  religionssystem, 
men  for  at  stræbe  efter  en  fast  kurs  i  ydmyghed  og  nøg- 
ternhed og  prædike  om  Jesus  Kristus  og  Hans  korsfæstelse 
gennem  dagligt  anvendte  evangeliske  principper  i  alle  li- 
vets forhold.  I  GUF  kan  unge  mænd  og  kvinder  fra  forskel- 
lige trosretninger  deltage  i  belønningsprogrammeme  uden 
at  komme  i  konflikt  med  deres  religion.  Dette  giver  mænd 
og  kvinder  af  verden  lejlighed  til  at  søge  og  finde  kam- 
meratskab mellem  de,  hvis  tanker  og  legemer  er  rene  og 
klare.  Udvendig  bærer  ansigterne  de  smil  og  den  glans  af 
ungdom,  som  kun  kommer  ved  indre  glæde  og  rene  tan- 
ker. 

I  GUF  erklærer  unge  16-17  årige  piger  deres  troskab 
mod   lauerbærkransen  . . .    „Jeg,   en   L-pige,   som  står  på 


tærskelen  til  livet,  ser  foran  mig  store  skatte,  som  jeg  har 
lov  til  at  søge  .  .  ." 

Bikubepigerne,  de  12-13  årige,  gentager  i  forening, 
men  opfylder  hver  især  ordene Jeg  vil  ære  kvinde- 
ligheden." 

MIA  Maid-pigerne,  i  alderen  fra  14-16  år,  har  som  sym- 
bol rosens  renhed  og  anvender  det  i  deres  daglige  liv. 

Gleanerpigerne  fra  18-25  år  går  fremad  for  at  sanke 
alt,  som  er  ærligt,  sandfærdigt,  kysk  og  velgørende.  ' 

Vanguarddrengene,  i  alderen  fra  12-13  år,  udfordrer 

sig  selv  til  en  række  opgaver  ved  at  sige På  min  ære 

vil  jeg  .  .  .  vil  jeg  .  .  .  vil  jeg  ..."  og  han  gør  det. 

E-mændene  fra  14-18  år  stræber  efter  at  erobre  og 
udforske  nye  områder  inden  for  lederskab  og  godt  kam- 
meratskab. 

M-mændene  giver  dette  løfte:  „For  at  mit  liv  må  være 
til  størst  gavn  for  menneskeheden,  aflægger  jeg  et  alvor- 
ligt løfte  om  at  gøre  mit  bedste  for  at  holde  mig  selv  ren, 
aktivt  modkæmpe  uret,  være  et  eksempel  i  beskedenhed 
og  mandighed  og  være  i  besiddelse  af  en  god  sportsånd." 

De,  der  holder  fast  ved  de  ovennævnte  løfter  og  le- 
veregler, har  uhyre  muligheder  inden  for  rækkevidde  for 
at  opbygge  evige  venskaber  og  nyde  sit  liv  fuld  af  glæde 
og  spændende  oplevelser.  Grundvolden  til  disse  venska- 
ber lægges  i  GUF.  Det  er  i  klasseværelset,  gennem  ud- 
førelsen af  GUF-aktiviteter,  at  unge  mennesker  lærer  at 
praktisere  Evangeliets  principper  i  dagliglivet.  De  søger, 
og  de  finder,  blandt  lærerne  og  kammeraterne,  sande  ven- 
ner, og  ved  at  gøre  således  og  efterleve  disse  ting  „vidner 
de  om  Jesus  Kristus".  Q 

Myndighed?  Til  hvad? 


Boldspillet  var  forbi,  og  to  unge  mænd  stod  og  talte 
sammen,  mens  de  ventede  på,  at  der  ville  blive  serveret 
forfriskninger.  Det  var  en  samtale,  der  var  noget  ander- 
ledes end  det,  man  sædvanligvis  hører. 

„Præstedømmets  myndighed?  Hvad  mener  du?  Jeg  er 
blevet  ordineret  til  præst,  og  jeg  hjælper  til  med  at  vel- 
signe nadveren,"  sagde  den  yngste,  „men  myndighed? 
Har  jeg  myndighed?  Til  hvad?" 

Den  ældste  stod  tankefuld,  og  han  smilte  forsigtigt,  da 
han  talte.  „Det  var  på  samme  måde,  jeg  følte,  før  jeg  tog 
på  mission.  Jeg  forstod  det  ikke  rigtigt.  En  dag  kom  en 
dame  til  mig  med  sit  syge  barn,  så  jeg  kunne  give  det  en 
velsignelse.  Hun  stolede  på,  at  jeg  ville  gøre  noget.  Mig! 
Jeg  bad  inderligt  for  at  få  en  følelse  -  en  overbevisning 
om,  at  jeg  kunne  udføre  noget  med  Herrens  hjælp.  Jeg 
indså,  at  hun  selv  kunne  have  bedt  til  vor  himmelske  Fa- 
der, men  hun  ønskede  hjælp  fra  Præstedømmet.  Så  jeg 
lagde  mine  hænder  på  det  lille  barns  hoved,  og  Herren 
helbredte  ham.  Siden  det  øjeblik  vidste  jeg,  at  Præste- 
dømmet er  myndighed.  Det  er  ikke  bare  en  anden  be- 
tegnelse for  spejder.  Det  betyder,  at  man  er  i  stand  til  at 
gøre  noget  godt  -  de  ganske  særlige  ting  -  i  samarbejde 
med  Gud.  Han  vil  belønne  os  ekstra  for  vor  indsats.  Dette 
ved  jeg  nu,  og  det  er  af  stor  betydning,  hvordan  jeg  lever 
mit  liv." 

Hvordan  er  det  med  dig  og  det  Præstedømme,  som  DU 
holder?  Har  du  tænkt  over  den  forskel,  det  kan  gøre  i  et 
liv?  Her  er  nogle  punkter,  som  du  kan  tænke  over: 

*  Din  ven  er  kommet  alvorligt  til  skade  ved  en  ulykke. 
Du  er  på  stedet.  Hvad  kunne  gu  gøre? 

*  Dit  sportshold  er  kommet  ind  i  bussen,  og  I  er  pa- 
rate til  at  starte  turen  til  en  anden  by  for  at  spille  en  kamp. 
Hvad  kunne  gu  gøre? 

*  En  pige  på  skolen  er  i  elevrådet  sammen  med  dig, 
og  hun  har  vist  interesse  i  at  høre  mere  om  Kirken.  Hvad 
kunne  du  gøre? 

*  Din  far  er  ikke  medlem  af  Kirken,  men  din  søster 
trænger  til  råd  i  en  vigtig  afgørelse.  Hvad  kunne  du  gøre?  O 

onde 
hensigter 


Det  er  almindelig  praksis  i  sportskredse  at  undersøge, 
hvor  god  det  modsatte  hold  er,  før  man  møder  det  i  en 
kamp.  Dette  bliver  gjort,  for  at  finde  ud  af,  hvilken  strategi 
de  fører,  så  man  selv  kan  bygge  et  effektivt  forsvar  op, 
som  kan  forpurre  modspillernes  anstrengelser. 

På  en  lignende  måde  har  Herren  i  disse  dage  forsøgt 
at  advare  os  mod  dem,  som  går  imod  al  retfærdighed. 
Han  har  advaret  os  i  meget  bestemte  vendinger,  at  vi 
skal  være  på  vagt  over  for  „de  onde  hensigter,  som  er  og 
vil  være  i  rænkefulde  menneskers  hjerter  i  de  sidste 
dage  .  .  .".  (Lære  og  Pagter  89:4) 

Hovedformålet  med  disse  sammensværgelser  er  magt 
over  vort  legeme  og  vor  frihed.  Satan  har  fra  begyndelsen 
forsøgt  at  ødelægge  Guds  børns  legemer  og  prøvet  på  at 
få  magt  over  deres  tanker  og  handlinger.  Dette  var  hans 
motiv,  da  han  i  sin  tid  sammensværgede  sig  med  Kain  og 
fik  ham  til  at  slå  sin  broder  ihjel,  og  i  dag  er  hans  motiver 
lige  så  onde.  Han  har  listigt  forsøgt  at  popularisere  bru- 
gen af  stoffer,  som  ødelægger  legemet  og  gør  sindet  og 
kroppen  til  en  slave  af  stoffet.  Han  har  haft  succes  med 


mange.  Millioner  af  mennesker  ødelægger  deres  ånds 
tempel  med  tobak,  spiritus  og  andre  substanser,  som  fø- 
rer til  umoral  og  ødelæggelse. 

I  de  sidste  år  har  Satan  taget  en  gammel  praksis  i 
brug,  med  hvilken  han  håber  på  ikke  blot  at  kunne  angribe 
kroppen,  men  også  at  røve  menneskets  frihed.  Dette  var 
en  ondskabsfuldhed  begået  mod  lande  så  sent  som  i  for- 
rige århundrede  -  den  uforsvarlige  brug  af  narkotika. 

Omkring  århundredeskiftet  rapporterede  kristne  mis- 
sionærer, at  de  havde  fundet  landsbyer,  som  var  på  græn- 
sen til  udslettelse  på  grund  af  opium.  En  besøgende,  som 
gik  ud  til  en  af  disse  landsbyer,  kunne  finde  sultende  dyr, 
som  var  døden  nær,  bygningerne  var  helt  forfaldne,  og  der 
var  kun  ganske  lidt  tegn  på  menneskeliv.  Det  er  blevet 
rapporteret,  at  der  alene  i  året  1897  blev  indført  18.285 
pund  opium  til  Ceylon. 

En  anden  nation,  som  også  var  berørt,  var  Indien.  I 
1899  blev  der  dyrket  opium  på  ca.  2.256.000  m2  jord,  og 
det  selv  om  Indien  var  og  stadig  er  en  nation,  som  sulter. 

Kina  var  en  anden  nation,  som  var  under  åget  af  denne 
ødelæggende  strategi.  Mange  familier  var  i  det  nittende 
århundrede  i  stor  gæld,  fordi  fædrene  var  blevet  vant  til 
at  indtage  opium.  Det  var  ikke  usædvanligt  for  en  mand 
at  sælge  sin  hustru  og  sine  døtre  til  at  leve  et  liv  i  skam, 
så  han  fortsat  kunne  leve  og  få  sin  opium. 

Tilbøjeligheden  i  Kina  fortsatte  således  i  tredie  og 
fjerde  generation,  ja,  selv  til  femte  generation.  Et  barn, 
der  var  forfaldent,  kunne  således  få  krampetrækninger, 
hvis  det  ikke  fik  pustet  opium  i  ansigtet  hver  sjette  time. 

Mennesker,  som  besøgte  Kina  i  denne  periode,  kan 
således  berette,  at  de  ofte  blev  tiltalt  af  døende  tiggere, 
som  spurgte  efter  opium  og  ikke  efter  mad. 

Vi  kan  se,  at  før  i  tiden  har  hele  nationen  været  slaver, 
både  i  deres  sind  og  i  deres  legemer,  på  grund  af  det 
uansvarlige  brug  af  narkotika.  I  dag  står  vi  ansigt  til  an- 
sigt med  en  lignende  situation,  dog  er  denne  onde  hensigt 
nu  blevet  hyllet  ind  i  et  slør  af  forvrængede  påstande.  En 
del  mennesker  har  sagt,  at  visse  narkotika  er  gode.  Dette 
er  i  virkeligheden  en  forvrængelse  af  sandheden.  De  har 
for  eksempel  sagt,  at  hallucinogene  stoffer  såsom  lyserg- 
syrediætylamid  (LSD)  er  „intelligens-udvidende"  stoffer.  I 
virkeligheden  fratager  de  mennesket  den  mest  værdifulde 
gave,  han  har  -  magten  til  at  kontrollere  og  dirigere  sit 
eget  sind. 

En  ung  mand  prøvede,  tilskyndet  af  sine  venner,  at 
tage  LSD  -  bare  for  at  prøve  det.  Han  var  blevet  fortalt, 
at  det  ville  være  en  vidunderlig  oplevelse  -  han  ville  høre 
vidunderlig  musik  og  se  smukke  farver.  Hvad  der  ikke  var 
blevet  fortalt  ham,  var  at  det  lige  så  ofte  bliver  en  tragisk 
oplevelse.  Dommeren  fra  Ventura  amt  i  Californien,  som 
havde  med  denne  sag  at  gøre,  sagde:  „Mens  han  var 
under  indflydelse  af  LSD,  blev  han  fuldstændig  vild  og 
prøvede  at  myrde  sine  forældre.  Deres  skrig  blev  hørt  af 
naboerne,  som  kom  til,  og  det  lykkedes  dem  at  få  den 
unge  mand  til  at  falde  lidt  til  ro.  I  dag  er  han  på  et  stats- 
hospital, og  psykiateren  siger,  at  man  ikke  regner  med,  at 
han  vil  få  sin  forstand  tilbage.  Han  gik  på  universitetet  og 
havde  gode  karakterer  og  anbefalinger,  en  fin,  ung  mand, 
og  nu  er  hans  liv  ødelagt." 

Videnskabsmændene  siger,  at  det  at  tage  LSD  er  en 
form  for  farmakologisk  russisk  roulette.  Den  største  af- 
skyelighed ved  morfinmisbrug  er,  at  den,  der  bruger  det, 
overgiver  sine  tanker  og  handlinger  til  et  „lystigt"  kemisk 
stof. 

Da  man  nu  har  fundet  ud  af,  at  LSD  er  årsag  til  fød- 
selsdefekter  og  andre  grusomheder,  er  nogle  veget  til- 
bage for  åbenlyst  at  anbefale  dette  stof,  og  er  begyndt  at 
slå  til  lyd  for  de  såkaldte  uskyldige  stoffer  som  mari- 
huana. Dog  er  princippet  igen  det  samme.  Brugeren  af 
marihuana  overgiver  sin  frihed  til  et  stof,  som  giver 
uoverskuelige,  engang  imellem  voldelige  konsekvenser. 
Lad  os  igen  se  på  den  strategi,  som  denne  sammen- 
sværgelse bruger,  når  de  tilbyder  de  såkaldte  harmløse 
ting.  Deres  mål  er  at  lede  unge  mennesker,  skridt  for 
skridt,  til  kraftigere  stoffer  som  heroin,  morfin  og  opium. 

Det  var  tilfredsstillende  at  se  resultatet  af  en  under- 
søgelse, som  for  nylig  blev  foretaget  af  skolevæsenet  i 
Salt  Lake  City.   Undersøgelsen  viste,   at  kun   ganske  få 


unge  mennesker  bliver  narret  af  de  sammensværgelser, 
som  ønsker,  at  unge  mennesker  forurener  deres  legemer 
og  opgiver  deres  frihed. 

For  Kirkens  unge  bør  modtrækkets  strategi  være  ind- 
lysende. Herren  har  sagt:  „Ved  I  ikke,  at  I  er  Guds  tempel, 
og  Guds  Ånd  bor  i  jer?  Hvis  nogen  ødelægger  Guds  tem- 
pel, skal  Gud  ødelægge  ham;  thi  Guds  tempel  er  helligt, 
og  I  er  jo  Hans  tempel ! "  (1 .  Korinter  3: 1 6-1 7) 

Intet  kan  komme  ind  i  menneskets  sind  uden  tilladelse, 
for  mennesket  er  sin  egen  herre.  Mennesket  har  magt 
inden  i  sig  selv  ti!  at  kontrollere  sin  egen  skæbne.  Han 
behøver  ingen  erfaring,  fordi  han  kan  stole  på  Gud,  som 
skabte  ham,  og  som  ved,  hvad  der  er  bedst  for  mennesket. 

Vore  legemer  og  vor  kraft  er  nogle  af  vore  mest  kost- 
bare gaver.  Uden  disse  ting  ville  livet  være  uden  værdi. 
Det  er  derfor,  at  Satan  listigt  prøver  at  lokke  dem,  han 
kan,  til  at  hengive  sig  til  disse  giftstoffer.  Derfor  -  som 
bærere  af  Præstedømmet  og  som  unge  kvinder  i  Kirken  - 
hold  på  det,  du  ved  er  rigtigt.  Afværg  alt  det,  der  vil  be- 
smitte din  ånds  tempel,  eller  som  vil  komme  i  vejen  for 
din  frihed.  Ingen  af  jer  må  nogen  sinde  blive  indfanget  i 
disse  lumske  planer  fra  den  onde,  for  du  kender  hans  stra- 
tegi, og  du  kan  besejre  ham  ved  altid  at  holde  fast  ved 
de  råd,  som  du  får  af  vor  himmelske  Fader  og  dine  ledere. 
Ved  at  følge  Evangeliets  plan,  kan  du  besejre  enhver 
modstand  i  alle  livets  kampe.  O 


Lad  ikke  dit  hjerte  blive  stort  på  grund  af  din 
viden,  men  tal  med  de  uvidende  ligesom  med  de 
lærde. 

Oldægyptisk 


Thi  det  gode  og  brave  menneskes  gerning,  set 
eller  uset,  varer  bogstavelig  talt  evigt  og  kan  ikke 
dø. 

Er  en  ting  intet,  fordi  morgenaviserne  ikke  har 
omtalt  den?  Eller  kan  et  intet  blive  til  et  noget  ved, 
at  der  snakkes  nok  så  meget  om  det? 

Langt  bedre,  rimeligvis,  om  ingen  morgen-  eller 
aftenavis  omtalte  det,  om  den  højre  hånd  ikke  vidste, 
hvad  den  venstre  gjorde. 

Thomas  Carlyle 
(1795-1881) 

Missionspræsidentskabets     budskab     for 
denne  måned  er  en  artikel  fra  Deseret  News: 


Familiebøn 

At  holde  familiebøn  er  en  højtidelig  sæd- 
vane i  mange  sidste  dages  helliges  hjem.  Ja, 
lige  fra  Kirkens  begyndelse  har  dens  ledere 
rådet  de  hellige  til  at  høste  gavn  af  den  mulig- 
hed de  har  for  at  forene  deres  tro  i  familie- 
bøn. 

Dette  var  et  af  de  største  og  bedste  mid- 
ler, hvorigennem  familier  blev  forenet,  og  hvor 
Kirkens  medlemmer,  mænd,  kvinder  og  børn, 
kunne  styrkes  i  troen  og  opmuntres  trods  be- 
sværlighed og  forfølgelse.  Vanskelige,  ja,  me- 
get vanskelige  tider  står  også  for  døren  i  dag. 
De  er  ganske  vist  af  en  hel  anden  beskaffen- 
hed end  dem,  pionererne  stilledes  overfor, 
men  de  er  hårde  nok  til  at  kræve  tro  og  mod 
hos  de  familier,  som  nu  står  ansigt  til  ansigt 
med  besværlighederne. 

Familiebøn  ledsaget  af  tro  —  husk,  tro 
uden  gerninger  er  død  —  er  en  vidunderlig 
løsning  på  den  nuværende  tids  vanskelig- 
heder og  er  en  styrke,  som  gør  én  i  stand  til 
at  møde  ulykker,  sygdom  og  fattigdom.  Der 
bør  lægges  megen  vægt  på  familiebøn,  hvor 
alle   familiens   medlemmer   knæler   ned    i   yd- 


myghed og  forener  sig   i  tro  på  at  modtage 
Herrens  velsignelser. 

Kirkens  ledere  har  ofte  udtalt  deres  be- 
stemte meninger  med  hensyn  til  familiebøn. 
Brigham  Young  sagde  engang: 

„Når  du  står  op  om  morgenen,  bør  du  — 
inden  du  tager  en  mundfuld  at  spise  —  kalde 
din  hustru  og  dine  børn  sammen,  bøje  jer  ned 
for  Herren  og  bede  Ham  tilgive  jer  jeres  syn- 
der og  fejl  og  bede  Ham  beskytte  jer  gennem 
dagen,  bede  Ham  bevare  jer  fra  al  fristelse 
og  alt  ondt,  og  lede  jeres  skridt  på  den  rette 
vej,  således  at  I  denne  dag  må  gøre  noget, 
som  kan  gavne  Guds  Rige  her  på  jorden." 

Ved  en  anden  lejlighed  sagde  han:  „En 
fader  —  familiens  overhoved  —  bør  aldrig 
undlade  at  kalde  sin  familie  sammen  og  over- 
lade og  hellige  sig  selv  og  dem  til  Hærska- 
rernes Herre  og  bede  om  den  Helligånds  vej- 
ledning gennem  dagen.  Om  vi  gør  dette  hver 
dag,  vil  den  sidste  dag  her  på  jorden  være 
en  forberedelse  til  den  glæde,  som  kommer 
i  en  højere  herlighed." 

En  af  Kirkens  præsidenter,  Joseph  F. 
Smith,  sagde  om  dette  emne:  „Familiebønner 
og  lønkammerbønner  bør  holdes,  ikke  blot  for 
derigennem  at  holde  Guds  befalinger,  men  for 
at  modtage  de  velsignelser,  som  følger  fa- 
miliebøn." 

Mange  har  båret  vidnesbyrd  om  disse  vel- 
signelser. De  sidste  dages  helliges  familier 
burde  ikke  forsømme  denne  vigtige  og  betyd- 
ningsfulde anledning.  De  burde  søge  Herren 
både  som  familie,  som  enkeltpersoner  og  som 
en  Kirke.  Det  er  af  lige  så  stor  betydning  for 
familien  at  modtage  beskyttelse  og  guddomme- 
lig vejledning,  som  det  er  for  den  enkelte  at 
modtage  disse  velsignelser. 

Missionspræsidentskabet 

Distriktskonferencen  i  Nordjylland  distrikt 


Den  17.  og  18.  maj  afholdtes  i  Aalborg  distriktskonference 
for  Nordjylland  distrikt. 

Konferencen  indledtes  lørdag  eftermiddag  med  afvikling 
af  sportskonkurrencer  med  henblik  på  deltagelse  ved  Festi- 
nord.  Tilslutningen  var  god  til  dette  veltilrettelagte  sports- 
program. 

Kl.  18  afholdtes  Præstedømmets  lederskabsmøde,  og  kl. 
20  samledes  man  i  Odd  Fellow  Palæets  sal  til  Guld  og  Grønt 
Bal.  Dansen  vekslede  med  underholdning,  og  særlig  be- 
gejstring vakte  G.U.F.s  floorshow.  En  god  og  fornøjelig  aften, 
hvor  de  ca.  150  tilstedeværende  morede  sig  udmærket. 

Søndagen  indledtes  med  Præstedømmets  møde  kl.  8.30  og 
overværedes  af  88  medlemmer. 

Samtidig  afholdtes  et  møde  for  kvinderne,  hvor  døtre  og 
mødre  fik  lejlighed  til  at  stille  hinanden  spørgsmål  og  drøfte 
fælles  problemer.  Et  virkelig  interessant  og  belærende  møde. 

Kl.  10.00  holdtes  konferencens  formiddagsmøde,  som 
havde  samlet  244  deltagere.  Mødet  blev  særlig  interessant  og 
opbyggende  derved,  at  unge  fra  alle  egne  af  distriktet  var 
kaldet  til  at  tale  om  deres  forberedelse  til  at  blive  missionær, 
deres  arbejde  i  G.U.F.  og  til  at  bære  vidnesbyrd.  Der  blev  holdt 
taler  af  G.U.F.s  ledere,  og  præsident  Benny  Linden  fra  mis- 
sionspræsidentskabet  sluttede  med  at  minde  om,  at  vi  må  yde 
en  virkelig  indsats  i  dette  liv  for  at  opnå  celestial  herlighed.  Et 
ungdomskor  fra  Frederikshavn  medvirkede,  og  søster  Kirsten 
Holmboe  sang  „Den  Hellige  Stad"  som  solo. 

Kl.  14.00  indledtes  konferencens  hovedmøde,  hvor  ledere 
fra  distrikt  og  mission  talte.  En  missionærkvartet  medvirkede, 
og  ældste  Bernd  Larsen  sang  „Mit  Vidnesbyrd". 

Under  mødet  blev  distriktspræsidentskabet  afløst  fra  deres 
stillinger,  og  som  ny  distriktspræsident  blev  opretholdt  Hen- 
ning K.  Frederiksen,  som  1.  rådgiver  Orla  Rohde  Nielsen,  og 
som  sekretær  Leif  Klitgaard.  Den  afgående  distriktspræsident, 
Vagn  Darre,  fremhævede  det  gode  samarbejde  og  venskab, 
som  havde  præget  arbejdet  i  distriktspræsidentskabet. 

Søster  Marva  Christensen  talte  gribende  om:  Tør  vi  være 
anderledes?  Tør  vi  opføre  os  godt,  klæde  os  anstændigt, 
gøre  en  indsats?  Ikke  fordi  Kirken  forlanger  det,  men  fordi 
vi  har  mod  til  det? 

Missionspræsident  Don  L.  Christensen  takkede  medlem- 
merne for  deres  arbejde  i  Kirken  og  gennemgik  derefter 
frelsesplanen,  som  den  er  åbenbaret  gennem  Herrens  profeter. 

Der  var  forsamlet  227  til  dette  møde. 

H.  K.  F. 


MISSIONÆRANKOMSTER: 

Den   9.    maj   er  Sara   og   Torkil   Dressø, 

København   Gren,   blevet  kaldet  på  mis- 
sion og  beskikket  til  at  arbejde  i  Kolding. 

Forårskonferencen  i  Fyn-Jyllands 
distrikt 

Konferencen  afholdtes  i  dagene  10.  og 
11.  maj  i  Odense  Grens  kirkebygning, 
Lahnsgade  58,  og  samtlige  møder  og  ar- 
rangementer var  under  præsidium  af  mis- 
sionspræsident  Don  L.  Christensen. 

Denne  gang  var  det  ungdommen  og 
G.U.F.,  der  var  målet  for  opmærksom- 
heden ved  konferencen,  og  første  arran- 
gement var  da  også  ungdommens  sports- 
stævne lørdag  eftermiddag  på  Krags- 
bjergskolens  sportsplads.  Dette  stævne 
begyndte  kl.  14.30  og  blev  fint  afviklet 
under  ledelse  af  G.U.F.s  sportsleder  i 
distriktet,  broder  Carl-Johan  Grabe.  Ca. 
35  af  distriktets  unge  tog  aktivt  del  i 
konkurrencerne. 

Lørdag  kl.  18  blev  der  afholdt  et  le- 
derskabsmøde.  Emnet  og  grundlaget  for 
dette  møde  var  udarbejdet  af  ældste  Mark 
E.  Petersen  af  De  Tolvs  Råd  og  havde 
titlen:  „Hvordan  man  animerer  Kirkens 
medlemmer  til  at  virke  med  større  nid- 
kærhed." I  mødet  var  der  indlagt  en  bånd- 
optagelse med  udtalelser  af  fremtræ- 
dende personligheder  blandt  Kirkens  med- 
lemmer. Efter  denne  båndoptagelse  tog 
alle  46  tilstedeværende  aktivt  del  i  et 
gruppearbejde,  under  hvilket  hver  især 
skulle  svare  på  spørgsmålet:  „Hvad  ani- 
merer mig  mest  til  at  opnå  fortræffelig- 
hed i  min  stilling  i  Kirkens  tjeneste?" 

Som  forberedelse  til  Festinord  blev 
der  kl.  18.30  afholdt  sangøvelse  under 
ledelse  af  broder  Jørgen  Ljungstrøm  og 
søster  Inger  Rasmussen,  København.  Kl. 
19.30  blev  der  derefter  også  afholdt  dan- 
seøvelse under  ledelse  af  distriktets  dan- 
seleder, broder  Ole  Byskov,  og  under 
tilsyn  af  missionens  danseleder,  søster 
Grethe  Ljungstrøm,  København. 

Kl.  20.30  begyndte  lørdag  aftens  store 
arrangement,  Guld  og  Grønt  Bal.  Dette 
blev  ledet  af  en  af  distriktets  M-Mænd, 
broder  Niels  E.  Nielsen.  Musikken  til  dan- 

sen  sørgede  kvartetten  „Dans  Teen"  fra 
Esbjerg  for,  og  underholdning  i  pausen 
kom  naturligt  ved  præsentation  af  de 
numre,  der  i  distriktet  er  udtaget  til  del- 
tagelse i  Musikfestival  ved  Festinord.  Bal- 
let sluttede  med  bøn  kl.  23.15.  Tilstede 
ca.  175. 

Søndag  morgen  kl.  8.30  begyndte  sam- 
tidig Præstedømmets  møde  og  et  møde 
for  alle  kvinder.  Præsident  Karl  Blohm 
fra  distriktspræsidentskabet  ledede  Præ- 
stedømmets møde,  der  havde  emnet:  „At 
hjælpe  de  unge,  når  de  vælger  livsstil- 
ling, erhverv  o.s.v.".  Under  mødet  præ- 
senterede broder  Bent  Bisgård  fra  Esbjerg 
en  række  talere,  der  alle  talte  over  for- 
skellige varianter  af  hovedemnet.  Tilstede 
var  74  brødre  og  missionærer. 

Kvindernes  møde  blev  ledet  af  søster 
Kirsten  Sølbæk,  der  er  distriktspræsi- 
dentinde  i  G.U.F.  Mødet  var  bygget  op 
som  en  paneldiskussion  mellem  en  grup- 
pe modne  og  en  gruppe  unge  søstre.  De- 
batten gik  meget  interessant  og  livligt 
over  emnet:  „Forstår  vi  hinanden?" 

Søndag  morgen  kl.  10  afholdtes  for- 
middagsmødet under  ledelse  af  distrikts- 
præsident  Knud  B.  Andersen.  Første  ta- 
ler var  præsident  Karl  Blohm  fra  distrikts- 
præsidentskabet,  og  derefter  sang  Mors- 
Dag  børnekor  fra  Odense  og  Fredericia. 
De  næste  to  talere  var  lederne  af  G.U.F.s 
distriktsbestyrelser,  søster  Kirsten  Søl- 
bæk og  broder  Karl  Ove  Nielsen.  Deref- 
ter hørtes  vidnesbyrd  fra  søster  Sara 
Dressø  og  ældste  Torkil  Dressø,  der  for- 
nylig er  blevet  kaldet  som  missionærer 
og  nu  arbejder  i  Kolding. 

Efter  at  forsamlingen  stående  havde 
sunget:  „Samler  soskin",  talte  G.U.F.s 
taleleder  i  distriktet,  søster  Inger  Madsen. 
Broder  Frantz  Orla  Knudsen,  Odense, 
spillede  nu  en  violinsolo,  og  derefter  talte 


distriktspræsident  Knud  B.  Andersen.  Ef- 
ter at  en  kvartet  fra  Esbjerg  Gren  havde 
sunget,  var  præsident  Verner  Buur  fra 
missionspræsidentskabet  formiddagens 
sidste  taler.  Tilstede  ved  formiddagsmø- 
det: 229. 

Konferencens  sidste  møde,  eftermid- 
dagsmødet  kl.  14,  blev  også  ledet  af 
distriktspræsident  Knud  B.  Andersen. 
Som  de  to  første  talere  præsenteredes  et 
ungt  par,  der  fornylig  er  blevet  viet  i  Salt 
Lake  Templet.  Dette  var  søster  Georgia 
Nielsen  og  præsident  Hans  Otto  Nielsen 
fra  distriktspræsidentskabet.  Efter  at  en 
herrekvartet  fra  Odense  Gren  derefter 
havde  glædet  forsamlingen,  uddelte 
G.U.F.s  distriktsforstander,  broder  Karl 
Ove  Nielsen,  diplomer  til  de  unge  men- 
nesker, der  havde  vundet  lørdagen  for- 
skellige sportskonkurrencer.  De  næste 
to  talere  var  to  unge  søstre,  søster  Hanne 
Lind  Jensen,  Aarhus,  og  søster  Elsebeth 
Willemann  fra  Horsens  Gren.  Efter  at  dis- 
se to  søstre  havde  talt,  spillede  broder 
Franz  Orla  Knudsen  igen  en  violinsolo. 
De  næste  to  talere  var  derefter  broder 
Steffen  Vestergård  Poulsen,  Esbjerg,  og 
grenspræsident  Niels  H.  Klausen  fra  Fre- 
dericia. Forsamlingen  sang  derefter 
stående:  „Priser  Profeten",  hvorefter 
missionspræsidentens  hustru,  søster  Mar- 
va  Christensen,  talte.  Inden  missions- 
præsident  Don  L.  Christensen  talte  som 
konferencens  sidste  taler,  glædede  bro- 
der Edmund  Nielsen  fra  Odense  forsam- 
lingen med  en  meget  smuk  sangsolo. 
Missionspræsidenten,  der  ved  denne 
lejlighed  sikkert  for  sidste  gang  talte  ved 
en  konference  i  Fyn-Jyllands  distrikt,  talte 
over  emnet:  „Opstandelsen  og  det  evige 
liv." 

Tilstede  ved  eftermiddagsmødet:  219. 

K.A. 

Distriktskonferencen 
i  København  distrikt 

Distriktskonferencen  i  København 
distrikt  blev  afholdt  den  24.  og  25.  maj  og 
blev  ledet  af  distriktspræsident  Finn  Lyk- 
kegaard Nielsen  under  præsidium  af 
missionspræsident  Don  L.  Christensen. 

Konferencens  første  møde  var  et  le- 
derskabsmøde  om  lørdagen,  hvor  der  blev 
holdt  nogle  gode  taler  om,  hvordan  vi 
skal  arbejde  for  Herrens  værk,  at  vi  vir- 
kelig skal  arbejde  i  de  stillinger  vi  har. 

Kl.  19.30  begyndte  Guld  og  Grønt  Bal 
med  meget  stor  tilslutning,  ca.  250-300 
var  tilstede.  Salen  var  meget  smukt  pyn- 
tet, og  vort  nye  orkester  spillede  til  dan- 
sen. En  virkelig  god  aften. 

Søndag  morgen  var  der  møde  for 
kvinderne  kl.  8.30.  Emnet  for  mødet  var: 
„Forstår  mødre  og  døtre  hinanden?"  og 
formede  sig  som  en  paneldiskussion,  hvor 
forskellige  synspunkter  om  emnet  kon 
frem.  Der  var  104  søstre  tilstede. 

Samtidig  var  der  møde  for  Præste- 
dømmet med  talere  om  hvordan  man  skal 
lære  noget,  både  i  Kirken  og  uden  for 
Kirken.  Vi  skal  hele  tiden  dygtiggøre  os. 
Tilstede  165. 


Formiddagsmødet  var  et  dejligt  møde 
med  mange  fine  taler,  det  var  især  de 
unge,  som  talte  ved  dette  møde,  og  i 
sandhed,  det  er  en  pragtfuld  ungdom  vi 
har,  det  var  vidunderligt  at  høre  dem 
tale.  Mødet  sluttede  kl.  12.00.  Tilstede 
var  432  søskende  og  venner. 

Indtil  kl.  14  var  der  derefter  spise- 
pause, hvor  der  var  lejlighed  til  at  købe 
et  måltid  mad  og  forskellige  læskedrikke. 

Konferencens  sidste  møde  var  hoved- 
mødet kl.  14,  hvor  vi  hørte  taler  af  bl.  a. 


præsident  Verner  Buur  fra  missionspræsi- 
dentskabet,  søster  Marva  Christensen  og 
missionspræsident  Don  L.  Christensen. 
Imellem  talerne  sang  Danmarks  Mormon- 
kor. Der  var  en  vidunderlig  ånd  tilstede, 
og  vi  nød  at  være  i  Herrens  kirke. 

Mødet  sluttede  kl.  16.00  og  der  var 
359  tilstede. 

Alle  konferencens  møder  afholdtes  i 
den  nye  kirke  på  Maglegårds  allé  i  Sø- 
borg. I.  H. 


ORDINATIONER: 
Fredericia: 

19.  januar: 

Torsten  Andersen  ordineret  til  diakon  af 

broder  Knud  B.  Andersen. 

26.  januar: 

Poul     Rosenørn     Sølbæk     ordineret     til 

lærer  af  broder  Andreas  Sølbæk. 

23.  marts: 

Johnny  J.  Christiansen  ordineret  til  diakon 

af  broder  Palle  Blønd. 

13.  april: 

Niels   Erik   Karl   Skovsende  ordineret  til 

lærer  af  broder  Niels  Holger  Klausen. 

Vejle: 

6.  april: 

Hans-Jørn  Anders  Sørensen  ordineret  til 

diakon  af  broder  Hans  J.  Sørensen. 

Horsens: 

13.  april: 

Jan    Henrik    Bjørn    Greisen    ordineret    til 

ældste    af    missionspræsident    Don     L. 

Christensen. 


Aarhus:  6.  august  1968: 
Tonny    Christensen   Vistrup    ordineret  til 
lærer  af  broder  Jens  Lind  Jensen. 
Aabenraa: 
13.  april: 

Bent  Martin  Iversen  ordineret  til  lærer  af 
broder  Aage  Pedersen. 
København  Nordre  Gren: 
27.  april: 

Mogens  Damsbo  ordineret  til  diakon  af 
broder  Knud  Hentzen. 
Helge  Damsbo  ordineret  til  lærer  af  bro- 
der Hans  Billeskov  Jansen. 
Allan   Stig   Petersen   ordineret   til   præst 
af  broder  Mogens  W.  Andersen. 
Bjarne    Sandahl    ordineret   til    diakon   af 
broder  Arne  Sandahl. 
Esbjerg: 
11.  maj: 

Bent    Bisgaard    ordineret    til    ældste    af 
missionspræsident  Don  L.  Christensen. 
Steffen  Vestergaard  Poulsen  ordineret  til 
ældste  af  broder  Verner  Buur. 


Nordsjælland  Gren: 

20.  maj: 

Niels  Kristian  Nordby  Larsen  ordineret  til 
diakon  af  broder  Ejvind  Nordby  Larsen. 
Ole  Birk  Jakobsen  ordineret  til  diakon  af 
broder  Arne  Jakobsen. 


Rettelse: 

I  missionspræsident  Don  L.  Chri- 
stensens artikel, i  Stjernen  for  juni 
1 969  har  der  indsneget  sig  en  over- 
sættelsesfejl, som  vi  meget  bekla- 
ger. I  afsnittet  „Moses  og  Profeten 
Elia  . .  ."  på  side  204  står  der,  at 
„de  viste  sig  som  opstandne  væse- 
ner . .  .",  det  skal  naturligvis  være 
„som  forvandlede  væsener .  .  ."  Vi 
beder  Dem  undskylde  denne  me- 
ningsforstyrrende fejl.  O 

DÅB: 

København  Gren:   5.  april: 

Svend  Elo  Nielsen,  døbt  af  ældste  Lynn 

Palmer,     håndspålæggelse     ved     broder 

Helge   Nørrung. 

Ady  Støvring  Nielsen,  døbt  af  ældste  Lee 

Hansen,     håndspålæggelse    ved     broder 

Helge  Nørrung. 

3.  maj: 

Merete    Katrine    Holm,    døbt    af    ældste 

George    R.    Sorensen,    håndspålæggelse 

ved  broder  Egon  Auerbach. 

Fredericia:  5.  april: 

Ole  Halvorsen,  døbt  af  ældste  Kerry 
Bjørn,  håndspålæggelse  ved  broder  Sø- 
ren Nielsen. 

Esbjerg:  9.  april: 

Erik    Kjærgård,    døbt    af   ældste    Steffen 

Poulsen,    håndspålæggelse    ved    ældste 

David  P.  Kelly. 

2.  maj: 

Claus   Michael   Ahlquist   Blohm,   døbt   af 

broder  Karl  Blohm,  håndspålæggelse  ved 

samme. 

Slagelse:  26.  april: 

Anne  Elise  Marie  Larsen,  døbt  af  ældste 
Marvin  R.  Poulsen,  håndspålæggelse  ved 
broder  Hans  Martin  Larsen. 

Aalborg:  3.  maj: 

Jan  Rosdal  Quistgaard,  døbt  af  ældste 
Bernd  Larsen,  håndspålæggelse  ved 
ældste  Richard  Olsen. 

Aarhus:  3.  maj: 

Susanne  Vendelboe  Sørensen,  døbt  af 
ældste  David  Kemp,  håndspålæggelse 
ved  ældste  James  H.  Woodward. 


VELSIGNELSER: 
Sønderborg:   16.  juni  1968: 
Bent   Martin    Iversens   og    Inger   Kristine 
Frimagda  Johnsen  Iversens  to  børn,  Lo- 
rentz   Carl    Frede    Iversen    og    Charlotte 
Jeanette     Iversen,     begge     velsignet     af 
ældste  Robert  Frederik  Rameson. 
Fredericia:  6.  april  1969: 
Gudmund    Bornemann    Madsen   og    Inger 
Marie    Madsens    søn,    Henrik    Thorstein 
Bornemann  Madsen,  velsignet  af  sin  fa- 
der. 

Aalborg:  4.  maj: 

Frank  Munk  Johannesen  og  Tove  Ehrlich 
Johannesens  søn,  Mark  Ehrlich  Johanne- 
sen, velsignet  af  sin  fader. 


DØDSFALD: 
København  Gren: 

Den  8.  april  døde  broder  Karl  Emil  Erik- 
sen, 42  år  gammel.  Æret  være  broder 
Eriksens  minde! 

Den    21.    april    døde    søster   Andrea    C. 
Knock,  76  år  gammel.  Æret  være  søster 
Knocks  minde! 
Aarhus: 

Den  20.  april  døde  søster  Ellen  Laursen, 
74  år  gammel.  Æret  være  søster  Laursens 
minde! 

Den    6.    maj   døde   søster   Ulla    Ingeborg 
Vork,    knap    21    år   gammel.    Æret   være 
søster  Vorks  minde! 
Amager: 

Den  14.  maj  døde  søster  Jeanny  Juliane 
Andersen,  67  år  gammel,  og  blev  begra- 
vet fra  kirken  på  Kretavej  den  19.  maj. 
Æret  være  søster  Andersens  minde! 


Fødselsdage: 

Vi  siger  til  lykke  til  følgende  søskende: 
Agnes  Christensen,  Aalborg,  70  år  den 
7.  september. 

Marius  Anton  Dalsgart,  Randers,  75  år 
den   7.  september. 

Edith      Rasmussen,     Valbygårdsvej     48, 
København,  60  år  den  13.  september. 
Thomas  Johan  Thomsen,  Hvidovrevej  162, 
København,  80  år    den  16.  september. 
Agnes     Christensen,     Vendsysselvej     9, 
København,  75  år  den  22.  september. 
Agny     Augusta     Jeppesen,     København, 
75  år  den  22.  september. 
Ragna  Hansen,  Aarhus,  80  år  den  22.  sep- 
tember. 

Marie  Arndt,  Aarhus,  60  år  den  24.  sep- 
tember. 

Johan  Herman  Oluf  Thomsen,  Bangerts- 
gade  3,  København,  70  år  den  25.  sep- 
tember. 

Ellen  Holmegaard,  Kronpr.  Sofiesvej  45, 
København,  70  år  den  28.  september. 


MISSIONÆRAFLØSNING: 

Den  23.  maj  er  ældste  James  Andersen 
fra  Las  Vegas,  Nevada,  blevet  hæderlig 
afløst  fra  sin  mission  efter  sidst  at  have 
arbejdet  i  Odense. 


Afskedsfest  for  missionspræsidentparret  i  Fyn-Jylland 
Distrikt 

Tirsdag  den  17.  og  onsdag  den  18.  juni  afholdtes  der 
henholdsvis  i  Odense  og  i  Horsens  afskedsmøder  for 
missionspræsident  Don  L.  Christensen  og  hans  familie. 

Møderne  forløb  efter  samme  program,  og  distrikts- 
præsident  Knud  B.  Andersen  ledede  mødet  i  Odense, 
medens  1 .  rådgiver  Karl  Blohm  ledede  mødet  i  Horsens. 

Efter  velkomst  kl.  19.30,  åbningssang  og  bøn  lyttede 
man  til  en  tale  af  distriktspræsidenten,  henholdsvis  1. 
rådgiveren,  der  omhandlede  de  mange  ideer  og  pro- 
grammer, som  præsident  Christensen  har  indført  i 
missionen,  og  om  den  fremgang  der  har  været. 

Søster  Marva  Cristensen  talte  om  hvilken  forandring 
det  er,  ikke  blot  at  være  moder  for  en  familie  på  syv 
medlemmer,  men  også  for  en  stor  flok  missionærer, 
og  om  hvordan  man  på  trods  af  alle  de  repræsentative 
pligter  alligevel  har  haft  et  dejligt  familieliv  sammen 
med  de  fem  børn. 


Præsident  Don  L.  Christensen  talte  om,  hvorledes  han 
havde  modtaget  kaldet  som  missionspræsident,  samt 
om  den  inspiration  og  vejledning  man  får,  hvis  man  er 
ydmyg  og  elsker  Evangeliet.  Han  fortalte  om  den  ud- 
vikling han  havde  fået  som  leder  af  missionen,  og  sagde 
at  han  kun  kunne  give  Gud  æren  for  hvad  han  havde 
opnået.  Han  sluttede  med  at  bære  sit  vidnesbyrd  og 
sige  —  ikke  farvel  —  men:  „På  gensyn." 

Efter  præsidentens  tale  overaktes  afskedsgaverne 
fra  søskende  i  distriktet,  og  man  lyttede  til  en  sang  af 
Odense  grenskor,  henholdsvis  en  kvartet  fra  Horsens 
Gren,  og  derpå  var  der  selskabeligt  samvær  med  lag- 
kage, småkager  og  La  Pomme,  arrangeret  af  Hjælpe- 
foreningens distriktsbestyrelse. 

Man  sluttede  kl.  21.30  med  forsamlingssangen: 
„Gud  vær  med  dig,  til  vi  ses  igen",  og  bøn. 


Tilstede  i  Odense  1 14  og  i  Horsens  108. 


H.O.N. 


Den  måske  vanskeligste  lektie  at  lære 

AF  RICHARD  L.EVANS,     medlem  af  De  Tolvs  Råd 

Gud  elskede  os  og  sendte  ned  sin  Søn, 
Jesus  Kristus,  sonende  for  os  i  løn, 
for  at  vise  vejen  gennem  det  spor,  Han  gik, 
den  eneste  vej  til  Gud  vi  fik.  (1) 


Kærlighed  er  det  ord  vi  her  vil  understrege  -  Guds  kærlighed  til  sine  børn, 
kærligheden  fra  Ham,  der  elskede  os  alle  så  meget,  at  Han  levede  og  døde 
for  at  frelse  os  fra  døden.  Den  næste  store  lektie,  og  måske  den  sværeste,  er 
den,  der  handler  om  kærligheden  fra  os  alle  til  alle.  „Kærlighed,"  sagde  Wil- 
liam Penn,  „er  kristendommens  sværeste  lektie."  (2)  Den  er  måske  livets 
sværeste  lektie  overhovedet,  for  kærlighed,  der  er  selvisk,  er  slet  ikke  kær- 
lighed. Når  en  fader  elsker  sine  børn,  vil  han  altid  forsøge  at  gøre  det  bedste 
for  dem.  Når  man  elsker  et  andet  menneske,  vil  man  alvorligt  forsøge  at  gøre 
det,  der  er  bedst  for  ham  eller  hende,  ikke  noget  egoistisk,  ikke  noget  selvisk. 
Og  på  grund  af  kærligheden  til  sine  børn,  sendte  Han  os  en  Frelser,  og  gav 
os  sit  Evangelium  til  at  lede  os,  sammen  med  vore  elskede,  til  de  ubegrænsede 
muligheder,  der  er  i  et  evigtvarende  liv.  Hvilken  større  gave  kunne  Han  give? 
Da  Han  elsker  os,  forventer  Han  af  os,  at  vi  viser  vores  kærlighed  til  Ham 
ved  at  holde  Hans  bud  og  befalinger,  der  er  til  vore  alles  bedste.  „Kærlighed 
er  vort  land",  sagde  Guiseppe  Mazzini.  „Det  er  det  hjem,  som  Gud  har  givet 
os  .  .  .  opbyg  det,  stort  og  smukt .  .  .  elsk  menneskelighed  .  .  .  elsk  din  familie, 
din  partner  gennem  livet,  de,  der  er  omkring  dig,  og  som  er  rede  til  at  dele 
dine  sorger  og  glæder  med  dig.  Elsk  de  døde,  som  var  dig  kær,  og  for  hvem 
du  var  kær  .  .  ."  (3)  Disse,  som  ikke  er  her  mere,  men  som  du  vitterligt  skal  se 
igen.  Lad  dette  blive  en  hjemkomstens  og  lykkens  time,  med  bløde  hjerter, 
venlighed,  trofasthed  og  taknemmelighed;  af  elskede,  der  kommer  nærmere, 
-  en  tid  med  kærlighed  til  næsten  såvel  som  os  selv,  en  tid,  hvor  vi  lever,  så 
vi  virkelig  kan  respektere  os  selv.  Tak  Gud  for  din  familie,  venner,  for  det 
evige  liv  med  dine  kære  -  for  dette  er  den  største  af  Guds  gaver.  „Jeg  ved  at 
min  Forløser  lever."  (4) 


(1)  Edward  P.  Kimball:  „God  loved  us,  so  he  sent  his  son." 

(2)  William  Penn:  „Some  fruit  of  solitude." 

(3)  Guiseppe  Mazzini:  „To  the  Young  Men  of  Italy",  tale  givet  i  Milano,  Italien,  den  25.  juli  1848. 

(4)  Job  19:25 


